Dr. Abdullaah Jalil

40 Hadith
Imam

Berkenaan Asas-asas
Agama Islam

Nawawi

Prinsip Hukum Shariat
&

Berkenaan Asas-asas Agama Islam dan Prinsip Hukum

Shariat

Berkenaan Asas-asas Agama Islam dan Prinsip Hukum

Shariat

DR. ABDULLAAH JALIL

WISDOM PUBLICATION NS0078217-W

No. 110, Jalan Dillenia 3, Laman Dillenia,
Nilai Impian,
Nilai, Negeri Sembilan.
Tel: 06-794 6394
Email: wisdompublisher@gmail.com
FB Page: Wisdom Publication
Reka Bentuk: Starline/  Freepik

Hak Cipta Terpelihara © 2020 Wisdom Publication

Edisi Pertama
Cetakan: 2 November 2020

Tidak dibenarkan mengeluar ulang mana-mana bahagian artikel,
ilustrasi dan isi kandungan buku ini dalam apa juga bentuk dengan
apa jua cara sama ada secara elektronik, fotokopi, mekanik, rakaman
atau cara lain sebelum mendapat izin bertulis daripada Wisdom
Publication (NS0078217-W) atau penulis.

Pencetak:
ZARASA ENTERPRISE,
001372482-A,
C-7-G, Jalan Jati 9, Acacia Avenue, Putra Nilai,
71800 Nilai, Negeri Sembilan.
Tel: +6019-282 6924
Email: zarasaenterprise@gmail.com

mailto:wisdompublisher@gmail.com

Firman Allah  (Al-Aḥzāb: 23):

“Di antara orang-orang yang beriman itu, ada yang bersikap

benar menunaikan apa yang telah dijanjikannya kepada Allah

(untuk berjuang membela Islam); maka di antara mereka ada

yang telah selesai menjalankan janjinya itu (lalu gugur syahid),

dan di antaranya ada yang menunggu giliran; dan mereka pula

tidak mengubah (apa yang mereka janjikan itu) sedikitpun.”

Kepada semua umat dan hati-hati yang merindui Rasulullah  ,

Kepada para ulama’ dan mashāyikh yang mendidik umat ini dengan

cinta kepada Rasulullah , ahli keluarga Baginda  dan para Sahabat

Baginda ,

Kepada Imam Nawawi yang sangat saya cintai, semoga usaha yang

ḍaʿīf dan kecil ini melayakkan saya untuk bersama beliau di hari

Akhirat nanti,

Kepada kedua ayahanda dan bonda: Hj Jalil Omar and Hapisah

Ismail, dan seluruh ahli keluarga,

Kepada isteri yang dikasihi: Suraiya Osman, serta anak-anak yang

tercinta: Abdurrahman al-Munib, Maryam al-Safiyyah, Sara al-

Ameena, Ibtisam al-Nafeesa dan Muhammad al-Habib, semoga kita

semua digolongkan di kalangan kekasih Allah  dan RasulNya .

i

Dengan Nama Allah yang Maha Pemurah lagi Maha Mengasihani.

Segala puji bagi Allah  yang telah memilih dari kalangan manusia

sesiapa sahaja yang Dia kehendaki sebagai pewaris para nabi dan

para rasul-Nya, dan khususnya sebagai pewaris kekasih-Nya Nabi

Muhammad . Dengan itu,  Dia telah membangkitkan para ulama’

dan awliya’ yang terus menerus membimbing umat ini di atas

Sunnah Baginda  dan menjadi jambatan bagi mereka untuk

memahami agama ini dengan sempurna.

Selawat dan salam kami sampaikan kepada junjungan serta

penghulu umat ini, Saidina Muhammad , kekasih Allah dan rasul-

Nya, penghulu para Nabi dan Rasul  serta orang-orang beriman

lagi bertakwa, juga ke atas ahli keluarga dan para sahabat Baginda ,

serta seluruh para muslimin dan muslimat yang sentiasa

mengharapkan kasih sayang serta syafa’at Baginda  di akhirat nanti,

hari di mana semua amal dihitung, tidak ada yang terselindung.

Pihak penerbit sekali lagi menghidangkan kepada para pembaca hasil

buah tangan Dr. Abdullaah Jalil di dalam bidang hadith, khususnya

bahagian Arbaʿīniyyāt (koleksi 40 hadith). Buku ini merupakan

terjemahan lengkap bagi kitab 40 Hadith Imam Nawawi yang lebih

dikenali sebagai Arbaʿīn Nawawiyyah dan disertakan beberapa

bahagian yang lain bagi melengkapkannya. Arbaʿīn Nawawiyyah

ii

merupakan himpunan Imam Nawawi bagi empat puluh dua (42)

buah hadith berkaitan dengan asas-asas agama Islam dan prinsip-

prinsip hukum Shariat. Hadith-hadith ini menghimpunkan tema-

tema utama yang membentuk aspek-aspek terpenting Shariat Islam.

Kitab ini patut dimiliki oleh setiap orang Islam dan diletakkan di

dalam koleksi peribadi mereka dan dipelajari serta dibaca berulang

kali seperti mana anjuran Imam Nawawi kerana ia menghimpunkan

mutiara-mutiara berharga berkenaan agama ini.

Kami amat berharap yang usaha yang kecil ini dapat memberi

manfaat kepada seluruh umat Islam amnya dan para penuntut ilmu

khususnya. Kami memohon agar Allah  menerima dan memberkati

usaha ini dan memaafkan segala kesalahan dan kelemahan yang

berlaku. Semoga Allah  terus memberi kami tawfiq dan inayah-Nya

untuk terus berkhidmat kepada agama-Nya dan khususnya Sunnah

Nabi-Nya . Ya Allah, hidupkanlah kami di atas Sunnah Rasulullah

, wafatkanlah kami di atas agama Baginda , dan di atas Ahli

Sunnah dan Jama’ah, bangkitkanlah kami di dalam kelompok

Baginda , di bawah panji Baginda , jadikanlah kami dari kalangan

orang yang layak menerima syafaat Baginda , berikanlah kami

minum daripada telaga Baginda  dan masukkanlah kami ke dalam

syurga bersama Baginda . Akhir kata daripada kami:

Nilai, Negeri Sembilan,

Isnin, 16 Rabiʿ Al-Awwal 1442H bersamaan 2 November 2020M.

iii

ʾ

t

b

z

t

ʿ

th

gh

j

f

h

q

kh

k

d

l

dh

m

r

n

z

h

s

h

sh

w

s

y

d

da  di

du  dā

dī  dū

al-Taqī  Taqiyy al-Dīn

iv

Nama, Kunyah, Gelaran dan Nisbah ................................................. 5

Kelahiran dan Keluarga ..................................................................... 7

Guru-guru ..........................................................................................11

Para Pelajar....................................................................................... 12

Ketokohan Imam Al-Nawawi di dalam Bidang-bidang Ilmu Islam

 ........................................................................................................... 13

Tokoh Peringkat Penyaringan (Taḥrīr) Mazhab Shafiʿi Bersama

Imam al-Rafiʿi ............................................................................... 13

Shaykh al-Hadith di Dar Al-Hadith Al-Ashrafiyyah ................... 15

Tokoh Ahli Sunnah dan Jama’ah Bermanhaj Al-Ashʿarī ............ 18

Seorang Ulama’ Sufi Yang Wara’, Zuhud dan Kuat Beribadah .. 21

Akhlak ............................................................................................... 23

Zuhud dan Wara’ .......................................................................... 23

Kesungguhan Dalam Menuntut Ilmu .......................................... 24

Tidak Berkahwin Kerana “Terlupa” ............................................. 25

v

Amar Makruf Nahi Mungkar .......................................................26

Pujian Para Ulama’ ...........................................................................26

Al-Imām ʿAlāʾ al-Dīn Ibn al-‘Aṭṭār (w. 724H) .............................. 27

Al-Imām al-Ḥāfiẓ Shams al-Dīn al-Dhahabī (w.748H) ............. 28

Al-Imām Shaykh al-Islām Qāḍī al-Quḍāh Taqiyy al-Dīn Abū al-

Ḥasan ʿAlī bin ʿAbd al-Kāfī al-Subkī al-Shāfiʿī (w.756H) .......... 28

Al-Imām Tāj al-Dīn al-Subkī (w.771H) ........................................29

Al-Imām al-Ḥāfiẓ Ibnu Kathīr al-Shāfiʿī al-Dimashqī (w.774H) 29

Al-Shaykh al-‘Ārif al-Muhaqqiq al-Mukāshif Abū ‘Abd al-Raḥīm

al-Akhmīmī .................................................................................. 30

Al-Imām al-Ḥāfiẓ Shams al-Dīn al-Sakhāwī (w.902H) .............. 31

Al-Imām al-Ḥāfiẓ Jalāl al-Dīn al-Suyūṭī (w.911H) ...................... 31

Karamah ........................................................................................... 32

Karangan dan Keilmuan .................................................................. 35

Kewafatan ........................................................................................ 38

Pengeboman Maqam Imam Nawawi oleh Golongan Ekstrim ...... 40

Asas Ilmu Hadith Riwayah .............................................................. 42

Para Sahabat  dan Bilangan Hadith ............................................. 43

Kitab Rujukan, Pengarang dan Tarikh Wafat ................................. 45

Kitab Rujukan dan Bilangan Hadith ...............................................46

[KHUTBAH PENDAHULUAN] ...................................................... 48

vi

Hadith 1: [Niat adalah Asas Segala Amalan di dalam Shariat Islam]

 ...........................................................................................................58

Hadith 2: [Tiga Peringkat Agama: Islam, Iman dan Ihsan serta

Tanda Hari Kiamat] ........................................................................ 60

Hadith 3: [Lima Rukun Islam] ........................................................ 63

Hadith 4: [Peringkat Kejadian Manusia dan Penentuan Allah  

bagi Rezeki, Ajal dan Amalannya] ...................................................64

Hadith 5: [Menjauhi Bid’ah] ............................................................66

Hadith 6: [Bersifat Wara’ dan Menjauhi Perkara Shubhat] ........... 67

Hadith 7: [Nasihat adalah Tiang Agama] ........................................69

Hadith 8: [Kehormatan Darah dan Harta dengan Islam] .............. 70

Hadith 9: [Taat dan Tidak Menyusahkan Urusan Agama] ............ 71

Hadith 10: [Makanan Yang Halal adalah Asas bagi Penerimaan

Doa] .................................................................................................. 72

Hadith 11: [Meninggalkan Perkara Yang Meragukan] ................... 74

Hadith 12: [Meninggalkan Perkara Yang Sia-sia/ Tidak

Mempunyai Kepentingan] ............................................................... 75

Hadith 13: [Sukakan Kebaikan bagi Muslim Yang Lain adalah dari

Kesempurnaan Iman] ...................................................................... 76

Hadith 14: [Sebab-sebab Darah Seseorang Hilang Kehormatan di

sisi Islam].......................................................................................... 77

Hadith 15: [Berkata Baik serta Menghormati Jiran dan Tetamu] . 78

Hadith 16: [Menahan Diri daripada Kemarahan] .......................... 79

Hadith 17: [Bersikap Ihsan kepada Semua Makhluk] ................... 80

Hadith 18: [Taqwa dan Akhlak] ....................................................... 81

vii

Hadith 19: [Nasihat Rasulullah  bagi Memperkukuhkan

Keimanan kepada Allah ] ............................................................. 82

Hadith 20: [Sifat Malu itu adalah daripada Iman] .........................85

Hadith 21: [Istiqamah adalah Teras Agama] ................................. 86

Hadith 22: [Asas Masuk Syurga: Mengerjakan Kefarduan dan

Menjauhi Larangan] ......................................................................... 87

Hadith 23: [Amalan-amalan Soleh dan Kelebihannya] ................. 88

Hadith 24: [Keluasan Limpah Kurnia Allah  kepada Para Hamba-

Nya] .................................................................................................. 90

Hadith 25: [Berlumba-lumba dalam Kebaikan dan Kelebihan Zikir]

 ...........................................................................................................94

Hadith 26: [Bentuk-bentuk Sedekah dan Jalan-jalan Kebaikan] ..96

Hadith 27: [Mengenal Perkara Baik dan Buruk] ........................... 98

Hadith 28: [Pesanan Rasulullah : Taqwa, Taat, Berpegang

dengan Sunnah dan Menjauhi Bid’ah] .......................................... 100

Hadith 29: [Pintu Kebaikan, Asas Agama dan Penjagaan Lidah] 102

Hadith 30: [Berpegang dengan Shariat Allah ] ......................... 105

Hadith 31: [Sifat Zuhud Menjadi Sebab Bagi Cinta Allah dan

Manusia] ......................................................................................... 106

Hadith 32: [Tidak Memudaratkan dan Tidak Saling

Memudaratkan] .............................................................................. 107

Hadith 33: [Bukti dan Sumpah Bagi Pemeliharaan Harta dan

Nyawa: Asas Penghakiman di dalam Islam] ................................. 108

Hadith 34: [Kewajipan Mencegah Kemungkaran dan Peringkat-

peringkatnya] ................................................................................. 109

Hadith 35: [Memelihara Persaudaraan dan Hak Sesama Muslim]

 ......................................................................................................... 110

viii

Hadith 36: [Menunaikan Hajat Para Muslimin dan Kelebihan

Menuntut Ilmu] .............................................................................. 112

Hadith 37: [Kemuliaan dan Keindahan Layanan Allah  kepada

Para Hamba-Nya] .......................................................................... 114

Hadith 38: [Kemuliaan Para Wali Allah  dan Perjalanan Mereka]

 .......................................................................................................... 117

Hadith 39: [Kemaafan bagi Umat Rasulullah  pada Tiga Perkara]

 ......................................................................................................... 119

Hadith 40: [Memanfaatkan Masa Hidup Yang Sementara di Dunia

Ini] .................................................................................................. 120

Hadith 41: [Menudukkan Kehendak Diri Mengikut Sunnah dan

Petunjuk Nabi ] ............................................................................ 121

Hadith 42: [Keampunan Allah  Yang Sangat Luas] ................... 122

[PENUTUP] .................................................................................... 124

Sanad Arbaʿīn Nawawiyyah (1) ...................................................... 143

Sanad Arbaʿīn Nawawiyyah (2) ..................................................... 144

Sanad dan Ijazah Ḥizb Imam Nawawi .......................................... 145

ix

Jadual 1: Para Sahabat Rasulullah  Yang Meriwayatkan Hadith di

dalam Arbaʿīn Nawawiyyah ................................................................. 43

Jadual 2: Senarai Kitab Rujukan, Para Pengarang dan Tarikh Wafat

bagi al-Arbaʿīn al-Nawawiyyah ............................................................ 45

Jadual 3: Senarai Kitab Hadith dan No. Hadith di dalam al-Arbaʿīn

al-Nawawiyyah .....................................................................................46

Gambar 1: Maqam Imam al-Nawawi di Syria [sebelum dimusnahkan]

............................................................................................................... 39

Gambar 2: Maqam Imam Nawawi Setelah Dimusnahkan Golongan

Ekstrim (i) ........................................................................................... 40

Gambar 3: Maqam Imam Nawawi Setelah Dimusnahkan Golongan

Ekstrim (ii) ........................................................................................... 41

1

Dengan nama Allah, Yang Maha Pemurah, lagi Maha Mengasihani.

Selawat dan Salam diutuskan buat junjungan kita, Saidina

Muhammad , ahli keluarga serta para sahabat Baginda  dan

mereka yang menuruti jalan Baginda  sehingga ke Hari Kiamat.

Imam al-Ḥāfiẓ Ibnu ʿAsākir meriwayatkan daripada Saidina Abū

Hurayrah  bahawa Rasulullah  bersabda:

“Barangsiapa yang memelihara bagi umatku empat puluh hadith

di dalam urusan agama mereka, Allah [] akan

membangkitkannya pada Hari Kiamat nanti sebagai seorang

yang faqih lagi alim.”

T: (Ibn ʿAsākir (571H), 1998 - Tārīkh Dimashq), No. 5728 & 54714.

Hadith tersebut walaupun dāʿīf pada sanadnya tetapi ia telah

diriwayatkan dengan tawābiʾ dan shawāhid yang banyak. Ia telah

menjadi motivasi bagi ramai para ulama’, khususnya para ulama’

hadith, untuk mengumpulkan sebanyak empat puluh (40) hadith

atau sekitarnya di dalam sesuatu bidang ilmu. Kitab-kitab hadith

dalam kategori ini dikenali sebagai Arbaʿīniyyāt. Buku yang sedang

ditatap oleh pembaca ini adalah merupakan terjemahan bagi kitab

yang paling masyhur di dalam koleksi Arbaʿīniyyāt ini iaitu 40

2

Hadith Imam Nawawi yang lebih dikenali sebagai Arbaʿīn

Nawawiyyah.

Walaupun di sana terdapat begitu banyak sekali terjemahan

bagi Arbaʿīn Nawawiyyah, namun setiap versi terjemahan pasti

mempunyai keunikan dan kelebihannya tersendiri. Kami

menerbitkan matan dan terjemahan Arbaʿīn Nawawiyyah ini berserta

dengan: Biografi Imam Nawawi, Analisa ringkas bagi Arbaʿīn

Nawawiyyah, Risalah “Bāb al-Ishārāt ilā Ḍabṭ al-Alfāẓ al-Mushkilāt”,

Fasal berkenaan makna “al-Ḥifẓ” dan Ḥizb Imam Nawawi.

Kemudian, sanad dan ijazah bagi Arbaʿīn Nawawiyyah dan Ḥizb

Imam Nawawi disertakan. Pada hakikatnya penulis bukanlah orang

yang paling layak untuk melakukan tugas ini, namun begitu penulis

meletakkan pergantungan penulis kepada rahmat dan kurniaan Allah

 agar Dia menerima usaha yang kerdil ini dan menjadikannya

sebagai salah satu amal soleh penulis yang diterima-Nya sebagai satu

khidmat buat Sunnah kekasih-Nya, Nabi Muhammad  dan para

guru penulis serta mashāyikh dan ulama’ yang menjadi wasilah bagi

penulis mendapatkan limpah kurnia ini.

Berdasarkan hemat dan pengalaman penulis, penghimpunan

empat puluh (40) hadith di dalam suatu bidang ilmu mempunyai

kepentingan dan hikmah yang signifikan bagi membentuk

kefahaman dan kebijaksanaan dalam bidang tersebut. Himpunan

dengan jumlah ini dapat memberikan gambaran umum yang

menyeluruh dan menjadi anak kunci pembuka bagi menguasai dan

memahami bidang ilmu tersebut. Hakikat ini pasti akan dapat dirasai

oleh mereka yang mempelajari atau menghimpunkan empat puluh

(40) hadith di dalam sesuatu bidang. Bilangan empat puluh (40)

3

yang dinyatakan oleh Rasulullah  pastinya mempunyai rahsia dan

hikmah, dan bukanlah satu penyataan yang sia-sia.

Seperti yang dinyatakan sebelum ini, buku ini bukan sahaja

mengandungi matan Arbaʿīn Nawawiyyah, ia juga mengandungi

beberapa perbahasan ringkas yang berkaitan. Berikut adalah susunan

kandungan utama bagi buku ini:

Penulis memulakan buku ini dengan “Ḥadīth al-Raḥmah al-

Musalsal bi al-Awwaliyyah.”

Hadith al-
Rahmah al-

Musalsal bi al-
Awwaliyyah

Biografi Imam
Nawawi

Analisa Ringkas
Arba’in

Nawawiyyah

Matan Kitab
Arba’in

Nawawiyyah

Risalah “Bab
Al-Isharat ila
Dabt Alfaz al-

Mushkilat”

Fasal
Berkenaan
Makna "al-

Hifz"

Doa Akhir
Pengajian

Hizb Imam
Nawawi

Sanad Arba'in
Nawawiyyah

Sanad Hizb
Nawawi

4

Adalah menjadi adat kebiasaan di kalangan para ulama’ hadith dari

zaman Amīr al-Mu’minīn fī al-Ḥadīth Imam Sufyān bin ʿUyaynah

untuk membaca dan meriwayatkan “Hadīth al-Raḥmah al-Musalsal

bi Al-Awwaliyyah” sebagai hadith pertama yang diperdengarkan

sebelum memulakan mana-mana pengajian hadith atau ketika mula-

mula bertemu dengan penuntut ilmu.

Maka dengan ini, saya al-faqīr ila Allāh al-Ghanī al-Ḥamīd,

Abdullaah bin Jalil bin Omar meriwayatkan hadith ini kepada

pembaca kitab ini dengan sanad saya melalui para mashāyikh seperti

Al-Shaykh al-Musnid Muḥammad Dānial al-Muhājir al-Dimashqī, Al-

Shaykh Gibrīl Fuʾād Ḥaddād al-Ṣālihī al-Shāfiʿī al-Naqshabandī dan

selain mereka sehingga kepada Imam Sufyān bin ʿUyaynah (w.198H).

Beliau meriwayatkan daripada al-Tābiʿī al-Jalīl Abū Muḥammad

ʿAmr bin Dīnār (w.125H), daripada al-Tābiʿī al-Jalīl Abū Qābūs,

Mawlā Saidina ‘Abdullāh bin ‘Amr bin al-‘Āṣ, daripada Saidina

‘Abdullāh bin ‘Amr bin al-‘Āṣ (w.63/65H), beliau berkata:

Rasulullah  bersabda:

“Orang-orang yang memiliki rahmat itu, mereka dirahmati oleh

Allah Yang Maha Pemurah (Luas Rahmat-Nya). Rahmatilah

sesiapa yang ada dibumi ini, mudah-mudahan/ pasti ahli-ahli

langit (para Malaikat) merahmati kamu.”

5

Sebelum kita mempelajari kitab Arbaʿīn Nawawiyyah ini, kita patut

terlebih dahulu mengenal latar belakang pengarangnya, Imam

Nawawi, agar kita lebih menghargai dan mengenali susuk tubuh yang

penuh dengan keberkatan dan kemuliaan ini.

Imam Nawawi adalah satu nama yang harum di dalam sejarah

dunia keilmuan Islam. Beliau adalah salah seorang tokoh ulama’

Islam yang terulung dalam pelbagai bidang keilmuan Islam, memiliki

sifat wara’ dan zuhud yang luar biasa serta mempunyai kedudukan

yang tinggi di dalam mazhab Shafi’i dan ilmu hadith.

Beliau ialah:

Nama penuh : Yaḥyā bin Sharaf bin Murrī bin Ḥasan bin Ḥusayn

bin Muḥammad bin Jumuʿah bin Hizām

Kunyah : Abū Zakariyyā

Gelaran &

Pangkat

: Muhyī al-Dīn, Al-Imām, Al-Faqīh, Al-Ḥāfiẓ,

Shaykh al-Islām, Zāhid al-ʿUlamā’, ʿĀlim al-

Zuhhād, Al-ʿAlim Al-ʿAmil, Al-Qudwah, Shaykh al-

Shāfiʿiyyah…

Nisbah : Al-Nawawī Al-Ḥizāmī Al-Dimashqī Al-Shāfiʿī Al-

Ashʿarī

 Imam Nawawi diberi kunyah Abū Zakariyyā walaupun beliau

tidak mempunyai anak kerana tidak berkahwin. Sebahagian ulama’

menyatakan bahawa kunyah Abū Zakariyyā diberikan kepada beliau

6

kerana nama beliau ialah Yaḥyā. Nabi Yaḥyā  adalah anak kepada

Nabi Zakariyyā . Kalau mengikut qiyas, beliau sepatutnya diberi

kunyah Ibnu Yaḥyā. Akan tetapi telah menjadi kebiasaan yang

didengari di kalangan Arab bahawa orang yang bernama Yaḥyā diberi

kunyah Abū Zakariyyā (walaupun Nabi Zakariyyā  adalah ayah

kepada Nabi Yaḥyā ) seperti mana orang yang bernama Yūsuf

diberi kunyah sebagai Abū Yaʿqūb (walaupun Nabi Yaʿqūb  adalah

ayah kepada Nabi Yūsuf ).”

 Gelaran yang diberikan kepada beliau pula adalah Muhyī al-

Dīn yang bermakna “Orang yang menghidupkan agama.” Dengan

sikap beliau yang tawaduk, beliau tidak menyukai gelaran itu

diberikan kepada beliau. Bahkan, beliau pernah diriwayatkan

berkata:

“Aku tidak menghalalkan sesiapa yang menggelarkan daku

dengan Muhyī al-Dīn.”

R: (Shasm al-Din al-Sakhawi (1051H), 2005 - al-Manhal al-'Adhb al-
Rawi fi Tarjamat Qutb al-Awliya' al-Nawawi).

Namun begitu, para ulama’ tetap memberikan gelaran ini kepada

beliau kerana gelaran ini dilihat layak untuk beliau dan merupakan

adab mereka kepada beliau. Beliau dilihat sebagai orang yang

dijadikan oleh Allah sebagai penyebab bagi menghidupkan Sunnah

Nabi , mematikan bid’ah-bid’ah, menegakkan kebenaran, mencegah

kemungkaran dan memberi manfaat kepada ramai para Muslimin di

dalam agama mereka khususnya karang-karangan beliau yang

masyhur dan diberkati sehingga ke hari ini. Hakikat ini benar-benar

sesuai dengan sabdaan Rasulullah :

7

“Dan tidaklah seseorang itu merendahkan dirinya kerana Allah

melainkan Allah akan mengangkatnya …”

T: (Muslim (261H), 2006 - al-Jāmiʿ al-Ṣaḥīḥ / Ṣaḥīḥ Muslim), No. 2590
dan lain-lain. [Status: Sahih]

Para ulama’ sejarah bersepakat bahawa Imam Nawawi dilahirkan di

dalam bulan Muharram pada tahun 631H di Nawā, Syria. Bapa beliau

ialah seorang peniaga yang memiliki sebuah kedai di Nawa dan

merupakan seorang lelaki yang soleh. Imam ʿAlaʾ al-Din Ibn al-ʿAttar

menyebut beliau sebagai:

“Al-Shaykh, seorang yang zuhud, seorang yang wara’, seorang

wali Allah.”

T: (Ibn al-'Attar (724H), 2007M/1428H - Tuhfat al-Talibin fi Tarjamat
al-Imam Muhyi al-Din).

Sejak dari kecil lagi, Imam Nawawi dilihat berada di dalam ʿinayah

Allah . Ketika beliau berumur tujuh (7) tahun, pernah terjadi pada

satu ketika beliau sedang tidur pada malam ke dua puluh tujuh (27)

Ramadan di sisi bapanya, maka beliau terjaga di tengah malam dan

mengejutkan bapanya dan berkata:

“Wahai ayahku, apakah cahaya terang yang sedang memenuhi

rumah ini?”

8

Maka seluruh ahli keluarganya pun bangkit, tetapi mereka tidak

melihat sebarang cahaya. Maka ayah Imam Nawawi berkata:

“Maka aku pun tahu bahawa ia adalah malam Laylat al-Qadr.”

R: (al-Sakhawi – al-Manhal al-‘Adhb al-Rawi fi Tarjumat Qutb al-
Awliya’ al-Nawawi).

Daripada peristiwa ini juga, bapanya mungkin dapat merasakan

masa depan yang baik bagi anaknya ini. Kemudian, bapanya

menghantar beliau untuk belajar Al-Qur’an di sisi guru al-Qur’an dan

akhirnya Imam Nawawi tenggelam di dalam kesibukannya bersama

al-Qur’an dan ilmu. Beliau juga dilihat tidak suka perkara lain yang

menyibukkan dirinya daripada al-Qur’an sejak kecil lagi. Beliau tidak

berminat untuk bermain-main bersama kanak-kanak yang lain dan

hanya menumpukan minat beliau pada membaca Al-Qur’an dan

ilmu.

Seorang wali Allah yang bernama al-Shaykh Yāsīn bin Yūsuf al-

Marrākushī berkata:

Aku telah melihat al-Shaykh (Imam Nawawi) ketika beliau berusia 10

tahun di Nawā. Kanak-kanak yang lain memaksa beliau untuk

bermain bersama mereka, tetapi beliau melarikan diri daripada

mereka dan menangis kerana paksaan tersebut serta beliau membaca

al-Quran dalam keadaaan itu, maka rasa kasih/ cinta kepada beliau

telah masuk ke dalam hatiku. Dan bapanya pula pada waktu itu

meletakkan beliau di kedai bersamanya, tetapi beliau tidak

meninggalkan al-Qur’an untuk pekerjaan jual beli di situ. Lalu aku

pun pergi menemui gurunya dan memberi pesanan agar Imam

Nawawi dididik dengan baik dan aku berkata kepadanya:

9

“Sesungguhnya beliau ini diharapkan akan menjadi orang yang

paling ‘alim di zamannya dan paling zuhud, dan orang ramai

akan mendapat manfaat daripadanya.”

Lalu gurunya berkata kepadaku:

“Adakah engkau ini ahli nujum?”

Aku berkata:

“Tidak, dan hanyasanya Allah telah memberitahuku tentang itu.”

Maka gurunya tersebut pun menceritakan hal pesanan tersebut

kepada ayah beliau. Dan ayah Imam Nawawi pun menjaga beliau

dengan baik untuk memastikan agar beliau dapat mengkhatam al-

Qur’an sewaktu beliau hampir baligh.

R: (al-Sakhawi – al-Manhal al-‘Adhb al-Rawi fi Tarjumat Qutb al-
Awliya’ al-Nawawi).

Setelah itu, Imam Nawawi sering pergi menziarahi al-Shaykh Yāsīn

bin Yūsuf al-Marrākushī dan mengambil ilmu dan didikan daripada

beliau.

Ketika usia beliau meniti sembilan belas (19) tahun, bapanya telah

membawanya ke Damsyik dan meletakkan beliau di Madrasah al-

Rawāḥiyyah di sana. Madrasah ini telah dibina oleh seorang ahli

perniagaan yang bernama Zakiyy al-Dīn Abū al-Qāsim, dan beliau

lebih dikenali sebagai Ibnu Rawāḥah. Pada waktu ini, beliau mula

10

menghafal kitab “al-Tanbīh” oleh Imam Abū Ishāq al-Shīrāzī dalam

tempoh empat bulan setengah sahaja, dan beliau menghafal satu

perempat dari kitab “al-Muhadhdhab” oleh pengarang yang sama

pada baki tahun tersebut. Di sini juga beliau melazimi al-Shaykh

Kamāl al-Dīn Isḥāq bin Aḥmad al-Maghribī.

Kemudian pada tahun 651H, beliau telah pergi mengerjakan haji

bersama bapanya. Mereka mula bertolak pada awal bulan Rejab.

Dalam perjalanan ini, beliau sempat duduk di Madinah selama

hampir sebulan setengah. Sejak mula bertolak dari Nawa lagi, Imam

Nawawi telah sakit demam dan demamnya ini tidak surut dan

berpanjangan sehinggalah pada Hari ‘Arafah. Namun begitu, beliau

tetap sabar dan tidak pernah mengeluh sedikit pun. Setelah beliau

menyempurnakan haji yang wajib ini (Hajjat al-Islam), beliau dan

bapa beliau kembali ke Nawa dan beliau kembali semula Damsyik.

Sebahagian ulama’ menyatakan bahawa Imam Nawawi juga ada

mengerjakan haji buat kali kedua selepas itu ketika beliau menetap di

Damsyik. Satu perkara yang jelas berlaku selepas kepulangan beliau

daripada melakukan haji adalah limpahan ilmu yang dibukakan oleh

Allah  kepada beliau.

Imam Nawawi juga pernah pergi ke Mesir menziarahi kubur Imam

Shafiʿi. Apabila beliau sampai di sana dan melihat kubah di atas

maqam Imam Shafiʿi, beliau merasa malu untuk pergi lebih dekat.

Beliau membaca Al-Fatihah, berdoa dan menangis, kemudian berlalu

pergi. Maka ada yang bertanya kepada beliau mengapa beliau tidak

pergi lebih dekat lagi, beliau menjawab:

11

“Jika beliau (Imam Shafiʿi) masih hidup, pasti aku tidak mampu

melainkan untuk berdiri di sini sahaja.”

Di antara guru-guru beliau ialah:

 Al-Imām Abū Ibrāhīm Isḥāq bin Aḥmad bin ʿUthmān al-

Maghribī, kemudian al-Maqdisī (yang disepakati tentang

keilmuannya, kezuhudannya, kewara’kannya dan ibadahnya).

Menurut Imam al-Sakhāwī, Imam Nawawi paling banyak

mendapatkan manfaat ilmunya daripada beliau.

 Al-Imām al-ʿĀrif al-Ẓāhir al-Wariʿ al-Mutqin (Mufti Damsyik

pada zamannya) Abū Muḥammad ʿAbd al-Raḥmān bin Nūh bin

Muḥammad bin Ibrāhīm bin Mūsā al-Maqdisī, kemudian al-

Dimashqī.

 Al-Imām al-Mutqin al-Muftī Abū Ḥafs ʿUmar bin Asʿad bin Abū

Ghālib al-Rabʿī al-Arbalī.

 Al-Imām al-ʿĀlim (yang disepakti keagungannya dan

kedudukan beliau sebagai Imam, khususnya di dalam mazhab

Shafiʿi pada zamannya) Abū al-Ḥasan Sallār bin al-Ḥasan al-

Arbalī, kemudian al-Ḥalabī, kemudian al-Dimashqī.

 Al-Shaykh Jamāl al-Din ʿAbd al-Kāfī al-Rabʿī al-Dimashqī

(khatib dan imam di Masjid al-Jāmiʿ al-Umawī). Menurut al-

Qutb al-Yūnīnī, beliau adalah merupakan guru Imam Nawawi

yang pertama ketika beliau mula datang ke Damsyik.

12

 Al-Shaykh Tāj al-Dīn ʿAbd al-Raḥmān bin Ibrāhīm bin Sibāʿ al-

Fazārī al-Shafiʿī, dikenali sebagai al-Firkāḥ, dan lain-lain.

Secara kesimpulannya, Imam Nawawi telah berguru dengan guru-

guru yang alim, wara’, dan ahli ibadah lagi diperakui dalam bidang

masing-masing, khususnya ulama’ besar mazhab Shafiʿi. Ini juga

adalah salah satu faktor terbesar yang membentuk keperibadian

cemerlang dan ulung pada Imam Nawawi dan ketokohan beliau di

dalam mazhab Shafiʿi.

Di antara para ulama’ yang mengambil ilmu daripada beliau ialah:

 Al-Imām ʿAlāʾ al-Dīn Ibn al-ʿAṭṭār, Abū al-Ḥasan ʿAli bin

Ibrāhīm al-Dimashqī al-Shafiʿī al-Juhanī

 al-Ṣadr al-Raʾīs al-Fāḍil Abū al-ʿAbbās Aḥmad bin Ibrāhḥm bin

Muṣʿab

 Al-Muḥaddith Abū al-ʿAbbās Aḥmad bin Farh al-Ishbīlī

 Al-Rashid Ismāʿīl bin ʿUthmān bin ʿAbd al-Karīm al-Muʿallim

al-Ḥanafī

 Al-Shaykh Abū ʿAbdillah Muḥammad bin Abū al-Fatḥ al-

Ḥanbalī

 Al-Shaykh Shihāb al-Dīn Aḥmad bin Muḥammad bin ʿAbbās

bin Jaʿwān

 Al-Faqīh al-Muqriʾ Abū al-ʿAbbās Aḥmad al-Ḍarīr, al-Wāsitī,

yang digelar al-Khallāl.

 Al-Najm Ismāʿīl bin Ibrāhīm bin Sālim al-Khabbāz

 Al-Shaykh al-Nāsik Jibrīl al-Kurdī

13

 Al-Jamāl Rāfiʿ al-Ṣamīdī

 Al-Amān Sālim bin Abū al-Durr

 Al-Faqīh al-Adīb Sultan, Imam al-Rawāḥiyyah

 Al-Qāḍī Jamāl al-Dīn Sulaymān bin ʿAmr bin Sālim al-Zurʿī

 Al-Qāḍī Ṣadr al-Dīn Abū al-Faḍl Sulaymān bin Hilāl bin Shibl

al-Jaʿfarī al-Ḥawrānī al-Dimashqī al-Shāfiʿī, khatib di Dāriyā,

dan lain-lain lagi yang tidak disebutkan di sini.

Imam Nawawi adalah seorang ulama’ yang mutafannin (yang

menguasai pelbagai bidang ilmu). Lembaran yang ringkas ini pasti

tidak mampu mencakupi ketokohan beliau di dalam bidang ilmu-

ilmu Islam.

Di dalam ilmu fiqh, Imam Nawawi mempunyai kedudukan yang

sangat tinggi dan istimewa, khususnya di dalam mazhab Shafiʿi.

Imam al-Rafiʿi dan Imam Nawawi (atau al-Shaykhān) adalah dua

orang tokoh yang memainkan peranan yang paling penting di dalam

peringkat penyaringan (taḥrīr) mazhab Shafiʿi. Peringkat ini boleh

dianggap sebagai peringkat “pengasasan kali ke-2” di dalam mazhab

Shafiʿi. Imam al-Rafiʿi dan Imam Nawawi boleh dianggap sebagai

“pengasas kedua mazhab Shafie” dan fatwa-fatwa serta tarjih mereka

menjadi tunggak bagi ulama’ Shafiʿiyyah selepas mereka dalam

menentukan pendapat muktamad di dalam mazhab Shafiʿi.

14

 Imam Muḥammad bin Sulaymān al-Kurdī al-Madanī al-Shāfiʿī

(w.1194H) menukilkan daripada Imam Ibnu Ḥajar al-Haytamī al-

Makkī (w.973H) bahawa beliau menyebut di dalam al-ʿUbāb dan

syarahnya (p.40-41):

“Dan sesungguhnya para ulama’ pentahqiq mazhab Shafiʿi telah

berijma’ bahawa pandangan yang dijadikan fatwa dalam mazhab

Shafiʿi adalah apa yang dinyatakan oleh kedua-dua Imam

Nawawi dan Imam al-Rafiʿi. Kemudian, jika berlaku perbezaan

di antara kedua-dua mereka, maka pandangan yang dijadikan

fatwa ialah pandangan Imam Nawawi.

Dan sesungguhnya tidak difatwakan dengan sesiapa sahaja yang

mempertikaikan mereka berdua dengan nas kitab al-Umm [oleh

Imam Shāfiʿī] atau kata-kata majoriti yang lain atau

seumpamanya.

Ini adalah kerana mereka berdua lebih mengetahui tentang nas-

nas [Imam Shāfiʿī] dan kata-kata para asḥāb al-wujūh (mujtahid

al-madhhab) daripada orang yang mempertikaikan mereka

berdua.

Mereka berdua tidak menyalahi nas Imam Shāfiʿī atau kata-kata

ulama’ mazhab melainkan ada perkara yang mewajibkannya.

15

Orang yang tahu, dia pasti tahu hakikat ini, dan orang yang jahil,

dia pasti jahil tentang hakikat ini.”

R: (Muhammad al-Kurdi al-Madani (1194H), 2011 - al-Fawa'id al-
Madaniyyah fiman Yufta Biqawlih min A'immat al-Shafi'iyyah).

Kewujudan aliran ulama’ Shafiʿiyyah yang menggabungkan di

antara kedua-dua aliran ʿIraqiyyūn dan Khurāsāniyyūn telah

membuka jalan kepada lahirnya peringkat penyaringan mazhab

Shafiʿi. Peringkat penyaringan (taḥrīr) adalah peringkat di mana

berlaku perubahan yang besar di dalam pemurnian fatwa-fatwa di

dalam mazhab Imam Shafiʿi.

Di dalam peringkat ini, Imam al-Rafiʿi dan Imam Nawawi tidak

banyak melakukan takhrij berdasarkan fatwa Imam al-Shafiʿi atau

mengeluarkan fatwa (wajh) sendiri. Mereka berdua lebih banyak

melakukan proses “pentarjihan” atau pemurniaan dalam

menentukan pendapat yang muktamad di dalam mazhab Shafiʿi

setelah timbul beberapa pandangan ulama’ mujtahid mazhab Shafiʿi

di dalam satu isu masalah sebelumnya. Di peringkat ini juga, Imam

Nawawi telah mengasaskan istilah-istilah fiqh di dalam mazhab

Shafiʿi bagi menerangkan secara ringkas pendapat muktamad serta

bentuk dan kekuatan khilaf (perbezaan pendapat) yang berlaku di

kalangan ulama’ mujtahid di dalam mazhab Shafiʿi.

Imam Nawawi bukan sahaja tokoh besar di dalam fiqh, khususnya

mazhab Shafiʿi. Beliau juga merupakan tokoh besar di dalam bidang

ilmu hadith. Ketokohan Imam Nawawi di dalam bidang hadith pada

zamannya juga dapat dibuktikan dengan perlantikan beliau sebagai

16

Shaykh al-Ḥadīth bagi Dār al-Ḥadīth al-Ashrafiyyah, pada waktu di

mana para gurunya masih ada dan usianya yang lebih muda.

Dār al-Ḥadīth al-Ashrafiyyah yang terletak di Damsyik, Syria

adalah pusat pengajian dan penyelidikan ilmu hadith yang paling

berpengaruh di dalam sejarah dunia Islam. Ia adalah pusat hadith

yang kedua di dalam dunia Islam setelah Dār al-Hadīth al-Nūriyyah

yang dibina oleh al-Malik al-‘Ādil Nūr al-Dīn al-Zinkī bagi gurunya

al-Imām al-Ḥāfiẓ Ibnu ʿAsākir, seorang tokoh besar ilmu hadith dan

sejarah di Damsyik.

Dār al-Ḥadīth al-Ashrafiyyah adalah pusat ilmu hadith yang

dipimpin oleh tokoh-tokoh besar ilmu hadith dan mereka telah

mengarang kitab-kitab utama di dalam bidang ini. Ia juga sebuah

institusi pendidikan yang berasaskan konsep wakaf. Dār al-Ḥadīth al-

Ashrafiyyah telah dibina oleh seorang raja yang dikenali amat

menyintai ilmu dan ulama’ iaitu al-Malik al-Ashraf Muẓaffar al-Dīn

Abū al-Fatḥ Mūsā bin al-Malik al-‘Ādil Abū Bakr Muḥammad bin

Ayyūb. Beliau merupakan anak saudara bagi al-Malik al-Nāṣir Ṣalāḥ

al-Dīn al-Ayyūbī yang telah mengembalikan Baitul Maqdis dari

tentera salib. Al-Malik al-Ashraf telah membeli sebuah rumah dan

satu bilik mandi yang dimiliki oleh Ṣārim al-Dīn Qāymāz. Ia terletak

berdekatan dengan Qalʿah Dimashq di bahagian timurnya. Kemudian

baginda meruntuhkan kedua-dua rumah dan bilik mandi tersebut

dan membina bangunan Dār al-Ḥadith al-Asharafiyyah dan sebuah

rumah buat Sheikh yang akan mengetuainya bersebelahannya di

kawasan tersebut.

Apabila bangunan Dār al-Ḥadīth al-Ashrafiyyah tersebut telah

siap dibina, al-Malik al-Ashraf membuat sambutan pembukaannya

17

pada malam yang sangat berkat iaitu pada malam Nisfu Sha’ban (15

Sha’ban) pada tahun 630 Hijrah. Tokoh pertama yang diberi amanah

untuk mengajar dan mengetuai pusat hadith ini adalah al-Imām al-

Ḥāfiẓ al-Ḥujjah Abū ʿAmr Ibn Ṣalāḥ al-Shahrazūrī. Institusi hadith ini

adalah merupakan wakaf bagi ulama’-ulama’ hadith dari kalangan

ulama’ mazhab al-Shafiʿi. Untuk menjadi Sheikh bagi Dār al-Ḥadīth

al-Ashrafiyyah ini, seseorang alim itu juga mestilah bermanhaj al-

Asha’irah di dalam bidang aqidah. Al-Malik al-Ashraf juga telah

meletakkan sepasang kasut Rasulullah  di dalam sebuah kotak kayu

yang diletakkan di atas mihrab di Dār al-Ḥadīth al-Ashrafiyyah.

Baginda memperolehi sepasang kasut Nabi  ini melalui wasiat yang

dibuat oleh al-Nizām Ibn Abī al-Ḥadīd, seorang peniaga di Damsyik.

Baginda pernah meminta sepasang kasut tersebut daripadanya tetapi

beliau enggan memberikannya sehinggalah ketika beliau hampir

wafat, beliau mewasiatkan sepasang kasut yang mulia itu kepada

baginda.

Di antara tokoh-tokoh besar ilmu hadith yang pernah menjadi

Shaykh al-Ḥādīth di Dār al-Ḥadīth al-Ashrafiyyah adalah:

 Al-Imām Shaykh al-Islām Al-Ḥāfiẓ Taqiyy al-Dīn Abū ʿAmr

ʿUthmān bin ʿAbd al-Raḥmān Ibn al-Ṣalāh al-Shāfiʿī (w.643H)

 Al-Imām al-Faqīh al-Muḥaddith al-Ḥujjah Shihāb al-Dīn Abū

al-Qāsim ʿAbd al-Raḥmān bin Ismāʿīl bin Ibrāhīm al-Shāfiʿī

(w.665H).

18

 Al-Imām al-Faqīh Ṣadr al-Dīn Muḥammad bin ʿUmar bin

Makkī al-Shāfiʿī, yang lebih dikenali dengan Ibnu al-Wakīl

(w.716H).

 Al-Imām al-Ḥāfiẓ Muḥaddith al-Shām Jamāl al-Dīn Abū al-

Ḥajjāj Yūsuf bin al-Zakiyy ‘Abd al-Raḥmān al-Mizzī al-Shāfiʿī

(w.742H).

 Al-Imām al-Faqīh al-Ṣūfī al-Muḥaddith al-Ḥāfiẓ al-Mufassir al-

Muqriʿ al-Uṣūlī al-Mutakallim al-Naḥwī al-Lughawī al-Adīb al-

Manṭiqī al-Jadalī al-Naẓẓār Taqiyy al-Dīn Abū al-Ḥasan ʿAlī bin

ʿAbd al-Kāfī al-Subkī al-Shāfiʿī al-Ashʿarī; beliau digelar sebagai

“Shaykh al-Islām” dan “Qāḍī al-Quḍāh” (w.756H).

 Al-Imām al-Ḥāfiẓ al-Muḥaddith al-Mufassir ʿImād al-Dīn Abū

al-Fidāʾ Ismāʿīl bin ʿUmar bin (/Ibnu) Kathīr al-Shāfiʿī

(w.774H).

 Al-Imām al-Muhḥaddith al-Akbar Muḥammad Badr al-Dīn bin

Yūsuf al-Ḥasanī al-Shāfiʿī (w.1354H).

Dan lain-lain yang tidak dinyatakan di sini.

Tanpa syak lagi, Imam Nawawi juga adalah salah seorang tokoh besar

Ahli Sunnah dan Jama’ah dari kalangan Al-Ashāʿirah yang

berlandaskan manhaj Imam Abū al-Ḥasan Al-Ashʿarī. Ini sama sekali

bertentangan dengan sebahagian golongan ekstrim pada hari ini yang

mendakwa bahawa Imam Nawawi bukan seorang Ahli Sunnah dan

Jama’ah pada perkara berkaitan dengan aqidah, khususnya berkaitan

sifat-sifat Allah .

19

Imam Nawawi berjalan di atas manhaj al-Ashaʿirah dalam

perkara aqidah. Ini dapat dilihat dengan jelas dari nukilan dan

kenyataan beliau di dalam kitab-kitab karangan beliau. Bahkan

hakikat ini amat jelas kerana ulama’ mazhab Shafiʿi keseluruhannya

bermanhaj di atas mazhab Asha’irah di dalam aqidah sejak sebelum

beliau lagi. Dan ramai di kalangan ulama’ mazhab Shafiʿi juga

merupakan tokoh-tokoh besar Al-Ashaʿirah. Al-Imām Qāḍī al-Quḍāh

Tāj al-Dīn ʿAbd al-Wahhāb al-Subkī (w.771H) bin al-Imām Shaykh al-

Islām Qāḍī al-Quḍāh al-Faqīh al-Shāfiʿī al-Muḥaddith al-Sūfī Taqiyy

al-Dīn ʿAlī bin ʿAbd al-Kāfī al-Subkī (w.756H) menyebut di dalam

“Ṭabaqāt al-Shāfiʿiyyah al-Kubrā” (3/376):

“Dan [Imam] Abu al-Hasan al-Ash’ari itu adalah Imam Ahli

Sunnah [dan Jama’ah], dan

, dan mazhabnya

(Abu al-Hasan al-Ash’ari) adalah merupakan mazhab orang-

orang yang benar.”

R: (Taj al-Din al-Subki (771H), 2003 - Tabaqat al-Shafi'iyyah al-
Kubra).

Beliau juga dengan jelas menyatakan bahawa Imam Nawawi adalah

dari kalangan ulama’ Al-Ashaʿirah di dalam kitab yang sama (1/132):

20

“Dan yang berpegang dengan pegangan ini juga

adalah [Imam]

– semoga Allah  merahmatinya – Sayyid al-

Mutaʾakhhirīn (penghulu bagi para ulama’ muta’akhkhirin),

maka sesungguhnya beliau berkata di dalam Sharh [Sahih]

Muslim ….”

R: (Taj al-Din al-Subki (771H), 2003 - Tabaqat al-Shafi'iyyah al-
Kubra).

Menurut Sheikh Nizar Hammadi, pendekatan ulama’ al-Ashāʿirah di

dalam integrasi aqli dan naqli boleh dibahagikan kepada tiga jenis

bentuk:

(i) Naqli lebih banyak berbanding aqli,

(ii) Aqli lebih banyak berbanding naqli, &

(iii) Naqli dan aqli digabungkan secara seimbang.

dan Imam Ibnu Ḥajar al-ʿAsqalānī

al-Shāfiʿī (w.852H) adalah dua contoh ulama’ Al-Ashaʿirah yang

mengambil pendekatan pertama.  Imam Fakhr al-Dīn al-Rāzī al-

Shāfiʿī (w.606H) adalah contoh bagi pendekatan ketiga. Manakala

Imam Ḥujjat al-Islām Abū Ḥāmid al-Ghazālī al-Shāfiʿī (w.505H)

adalah tokoh yang dapat mengimbangkan di antara kedua-dua aspek

tersebut.

Di dalam “Tahdhīb al-Asmāʾ wa al-Lughāt” pula, Imam Nawawi

jelas mengangkat tokoh-tokoh ulama’ al-Ashāʿirah sebagai tokoh-

tokoh Ahli Sunnah dan Jama’ah. Ketika beliau menerangkan tentang

kedudukan Imam Abū Isḥāq al-Isfarāyinī al-Faqīh, beliau berkata

(2/169-170):

21

“Dan al-Ustādh (Abū Isḥāq al-Isfarāyinī al-Faqīh) adalah salah

seorang daripada tiga tokoh yang berhimpun pada masa yang

sama dalam mendukung mazhab al-Hadith dan al-Sunnah (Ahli

Sunnah dan Jama’ah) di dalam permasalahan-permasalahan

kalam/aqidah, mereka semuanya mendukung mazhab al-Shaykh

Abū al-Ḥasan al-Ashʿarī.

Dan mereka bertiga itu adalah:

(i) Al-Ustādh Abū Isḥāq al-Isfarāyinī;

(ii) Al-Qāḍī Abū Bakr al-Baqillānī; dan

(iii) Al-Imām Abū Bakr bin Fūrak.”

R: (al-Nawawi (676H),  - Tahdhib al-Asma' wa al-Lughat).

Imam Nawawi juga adalah seorang tokoh ulama’ Sufi yang wara’,

zuhud dan kuat beribadah. Di antara gurunya yang banyak mendidik

beliau di dalam bidang Tasawwuf adalah al-Shaykh Yāsīn bin Yūsuf

al-Marrākushī, beliau juga adalah Sheikh yang dapat melihat

kebaikan dan potensi beliau sejak kecil lagi. Al-Imam al-Dhahabi

berkata di dalam “Tārīkh al-Islām” (51/318):

22

“Yāsīn bin ʿAbdullāh. al-Maghribī, al-Ḥajjām, al-Aswad, al-Ṣāliḥ.

Dia mempunyai sebuah kedai di hadapan pintu al-Jābiyah. Dan

dia adalah seseorang yang mempunyai kashaf dan karamah. Dan

dia telah menunaikan haji lebih daripada dua puluh (20) kali,

dan umur beliau mencapai 80 tahun. Ketika umur beliau sekitar

empat puluh tahun lebih, beliau lalu di kampung Nawa, lalu

beliau melihat al-Shaykh Muḥyī al-Dīn (Imam Nawawi) ketika

beliau masih kanak-kanak. Lalu beliau mendapat firasat tentang

kelebihan yang ada padanya. Maka beliau bertemu dengan

bapanya Sharaf serta memberi pesan/nasihat berkenaannya

serta memberi galakan kepadanya untuk menghafal al-Qur’an

dan menuntut ilmu.

Setelah itu, Shaykh (Imam Nawawi) sering pergi kepadanya dan

mengambil didikan adab daripadanya. Beliau sering

menziarahinya dan mengharapkan berkat darinya serta sering

meminta pandangannya dalam pelbagai urusan.”

R: (al-Dhahabi (748H), 1993M/1413H - Tarikh al-Islam wa Wafayat al-
Mashahir wa al-A'lam).

Bapa Imam Nawawi juga pernah berkata:

23

“Maka apabila kami selesai melakukan ibadat haji dan kami

sampai di Nawa, dan beliau pergi ke Damsyik. Allah  telah

melimpahkan ilmu kepadanya dengan limpahan yang banyak.

Dan beliau sentiasa sibuk dengan ilmu, dan mengikut perjalanan

gurunya tersebut (al-Shaykh Yāsīn bin Yūsuf al-Marrākushi) di

dalam ibadah daripada solat, puasa yang berterusan, zuhud,

wara’ dan tidak mensia-siakan sedikit pun daripada waktunya

sehinggalah beliau wafat – semoga Allah merahmati beliau.”

R: (Ibn al-'Attar (724H), 2007M/1428H - Tuhfat al-Talibin fi Tarjamat
al-Imam Muhyi al-Din).

Karangan-karangan beliau seperti Bustān al-ʿĀrifīn, al-Maqāṣid, Al-

Adhkār dan Riyāḍ al-Ṣāliḥīn jelas membuktikan kekukuhan beliau di

dalam ilmu ini.

Akhlak-akhlak mulia yang dinukilkan oleh para ulama’ berkenaan

Imam Nawawi adalah terlalu banyak. Penulis hanya meringkaskan

sebahagiannya di sini.

Imam Nawawi sangat terkenal dengan akhlak wara’ dan zuhud

sehingga para ulama’ sering menyebut gelaran beliau sebagai al-

Wariʿ (seorang yang wara’) dan al-Zāhid (seorang yang zuhud).

Beliau tidak makan buah-buahan dari kota Damsyik kerana menjauhi

24

harta shubhat. Beliau juga tidak mengambil satu sen pun gaji dari

Dār al-Ḥadīth al-Ashrafiyyah walaupun beliau menjawat jawatan

Shaykh al-Ḥadīth di sana. Beliau menyuruh Nazir/ Pengurus Dār al-

Ḥadīth untuk menyimpan gaji tersebut dan apabila cukup setahun

beliau akan menggunakannya untuk membeli harta atau buku untuk

diwakafkan ke Dār al-Ḥadīth al-Ashrafiyyah kembali. Bahkan beliau

tidak mengambil sebarang hadiah atau pemberian daripada sesiapa

pun. Beliau hanya menerima pemberian daripada kedua ibu bapanya

dan kaum kerabatnya. Ibunya menghantar kepadanya pakaian dan

ayah beliau mengirim makanan kepada beliau.

Sebagai contoh, pada setiap hari ketika menuntut ilmu, Imam

Nawawi mempelajari dua belas (12) subjek dari pelbagai bidang ilmu

dan meliputi kitab-kitab yang besar dan matan, secara syarahan dan

tashih: dua pengajian pada kitab al-Wasīṭ oleh Imam al-Ghazālī, satu

pengajian pada kitab al-Muhadhdhab oleh Imam al-Shīrāzī, satu

pengajian pada kitab “al-Jamʿ bayn al-Ṣaḥīḥayn”, satu pengajian pada

“Ṣaḥīḥ Muslim”, satu pengajian pada “al-Lumaʿ fi al-Naḥw” oleh Ibn

Jinnī, satu pengajian pada kitab “Iṣlāḥ al-Manṭiq” oleh Ibn al-Sikkīt,

satu pengajian berkenaan Taṣrīf, satu pengajian berkenaan Usūl al-

Fiqh: adakalanya kitab “al-Lumaʿ” oleh Imam Abū Isḥāq al-Shīrāzī

dan adakalanya kitab “al-Muntakhab” oleh Imam Fakhr al-Dīn al-

Rāzī, satu pengajian berkenaan Asmāʾ al-Rijāl, dan satu pengajian

berkenaan Usūl al-Dīn. Beliau juga membuat catatan dan komentar

bagi syarahan lafaz yang mushkil, penjelasan ibarat yang sukar dan

ḍabṭ dari sudut bahasa. Pernah ketika beliau mula sampai di Damsyik

25

untuk menuntut ilmu di Madrasah al-Rawāḥiyyah, beliau tidak

pernah berbaring selama dua (2) tahun. Beliau berkata:

“Dan aku tetap di sana hampir selama dua (2) tahun tanpa aku

meletakkan sisi tubuhku di atas tanah (tidak berbaring)…”

R: (Shasm al-Din al-Sakhawi (1051H), 2005 - al-Manhal al-'Adhb al-
Rawi fi Tarjamat Qutb al-Awliya' al-Nawawi).

Beliau juga mendapat samāʿ bagi banyak kitab-kitab hadith dan lain-

lain seperti Sahih al-Bukhari, Sahih Muslim, Sunan al-Tirmidhi,

Sunan Abi Dawud, Sunan al-Nasaʿi, Sunan Ibn Majah, Muwattaʾ

Malik, Musnad al-Shafiʿi, Musnad Ahmad, Musnad al-Darimi,

Musnad Abi Yaʿla, Musnad Abi ʿAwanah, Sunan al-Daraqutni, Sunan

al-Bayhaqi, Sharh al-Sunnah dan Maʿalim al-Tanzil (tafsir) oleh al-

Baghawi, ʿAmal al-Yawm wa al-Laylah oleh Ibnu al-Sunni, al-Jamiʿ li

Adab al-Rawi wa Akhlaq al-Samiʿ oleh al-Khatib al-Baghdadi, al-

Risalah oleh al-Qushayri, al-Ansab oleh al-Zubayr bin Bakkar, al-

Khutab al-Nubatiyyah dan pelbagai juzuk-juzuk yang lain. Masa

beliau sangat diberkati Allah sehingga dalam masa yang singkat

beliau telah diberi kurniaan ilmu yang luas dalam tempoh yang

singkat pada usia yang muda.

Imam Nawawi bukanlah seorang yang mengabaikan sunnah

perkahwinan kerana memandang rendah kepadanya. Para ulama’

menyatakan bahawa hukum berkahwin bagi orang seperti Imam

Nawawi adalah khilāf al-awlā. Ini bermakna, perkahwinan adalah

baik bagi beliau, namun tidak berkahwin adalah lebih baik bagi

26

beliau kerana beliau dapat berkhidmat dengan lebih banyak kepada

ilmu dan umat Islam. Bahkan beliau pernah ditanya: Mengapakah

engkau tidak berkahwin?, maka beliau menjawab: Aku terlupa.

Kenikmatan yang beliau temui di dalam wara’, zuhud, ilmu dan

ibadah telah melupakan beliau dari perkahwinan. Beliau adalah salah

seorang ulama’ Islam yang meninggal dunia dalam keadaan masih

bujang. Imam Nawawi hanya makan sekali sahaja sehari semalam

iaitu pada waktu Isyak yang akhir dan beliau hanya minum sekali

sahaja iaitu pada waktu sahur. Beliau selalu berpuasa dan berjaga

malam melakukan ibadah dan menulis ilmu.

Beliau juga dikenali sebagai seorang ulama’ yang berani melakukan

“amar makruf nahi mungkar” serta memberi nasihat kepada para

pemerintah, pembesar dan para ulama’ yang lain. Sekiranya beliau

tidak dapat berjumpa secara bersemuka, beliau akan menulis surat

untuk melakukannya. Kisah beliau memberi nasihat kepada al-Malik

al-Ẓāhir Rukn al-Dīn Baybars al-Bunduqdārī (w.676H) adalah sangat

masyhur, sehingga baginda berkata:

“Aku tidak takut melainkan daripada lelaki al-Nawawi ini.”

R: (Muhammad al-Wasiti al-Husayni, 2005M/1326H - Tarjamat al-
Imam Muhyi al-Din al-Nawawi).

Pujian para ulama’ Islam kepada beliau adalah begitu banyak. Ini

menujukkan kedudukan beliau yang tinggi di kalangan para ulama’

Islam. Penulis hanya menukilkan sebahagian sahaja seperti berikut:

27

Anak murid beliau yang paling kanan, Imam ʿAlāʾ al-Dīn Ibn al-‘Aṭṭār

(w.724H) berkata:

“Beliau adalah guruku dan ikutanku, Imam yang mempunyai

karangan-karangan yang memberi faedah/manfaat dan buku-

buku yang dipuji, tiada seumpamanya pada zamannya, yang

sering berpuasa dan bersolat, seorang yang zuhud terhadap

dunia, seorang  yang cintakan akhirat, pemilik akhlak-akhlak

yang diredai dan kebaikan-kebaikan yang bersinar, alim

Rabbani yang disepakati pada ilmu, kedudukannya sebagai

imam, keagungannya, kezuhudannya, kewara’kannya,

ibadahnya, pemeliharaannya pada kata-katanya, perbuatannya,

hal ehwalnya, baginya karamah-karamah yang diketahui lagi

masyhur, … Beliau telah menghabiskan masa beliau

keseluruhannya di dalam pelbagai bentuk ilmu dan amalan

soleh/ ibadah, sebahagiannya untuk mengarang, sebahagiannya

untuk mengajar, sebahagiannya untuk bersolat, sebahagiannya

untuk membaca al-Qur’an dan bertadabbur padanya, dan

28

sebahagiannya pula untuk melakukan suruh kepada kebaikan

dan larangan terhadap perkara mungkar …”

R: (Ibn al-'Attar (724H), 2007M/1428H - Tuhfat al-Talibin fi Tarjamat
al-Imam Muhyi al-Din).

Al-Imām al-Ḥāfiẓ Shams al-Dīn Muḥammad bin Aḥmad al-Dhahabī

(w.748H) memberi gelaran yang sangat mulia kepada beliau. Beliau

menyebut Imam Nawawi di dalam “Siyar Aʿlām al-Nubalāʾ” sebagai:

“[Beliau, Imam Nawawi, adalah:] Sheikh, Imam, Teladan, Al-

Hafiz, seorang zuhud, ahli ibadah, faqih, mujtahid yang

Rabbani, Shaykh al-Islam dan Hasanat al-Anam.”

R: (al-Dhahabi (748H), 1992 - Siyar A'lam al-Nubala').

Al-Imām Shaykh al-Islām Qāḍī al-Quḍāh al-Muḥaddith al-Ḥāfiẓ al-

Mufassir al-Muqriʿ al-Uṣūlī al-Mutakallim Taqiyy al-Dīn Abū al-

Ḥasan ʿAlī bin ʿAbd al-Kāfī al-Subkī al-Shāfiʿī al-Ashʿarī (w.756H)

berkata:

“Tidak terhimpun selepas era Tabiʿin ciri-ciri yang terhimpun

bagi seseorang seperti yang terhimpun pada [Imam] Nawawi;

29

dan tidak dimudahkan [oleh Allah bagi terhimpunnya ciri-ciri

ini] seperti dimudahkan [oleh Allah] baginya (Imam Nawawi).”

R: ('Abd al-Ghani al-Daqr, 1994M/1415H - Al-Imam al-Nawawi:
Shaykh al-Islam wa al-Muslimin, wa 'Umdat al-Fuqaha' wa al-
Muhaddithin, wa Safwat al-Awliya' wa al-Salihin).

Al-Imām Tāj al-Dīn al-Subkī (w.771H) menyebut Imam Nawawi di

dalam “Ṭabaqāt al-Shāfiʿiyyah al-Kubrā” sebagai:

“Shaykh al-Islam, Guru bagi ulama’ muta’akhkhirin, hujah Allah

ke atas orang terkemudian, penyeru kepada jalan orang-orang

[soleh] yang terdahulu …. dan ini semua bersama penguasaan

beliau dalam pelbagai bidang ilmu, fiqh, matan hadith, nama-

nama perawi/tokoh, bahasa arab, tasawwuf dan lain-lain …..”

R:  (Taj al-Din al-Subki (771H), 2003 - Tabaqat al-Shafi'iyyah al-
Kubra).

Al-Imām al-Ḥāfiẓ al-Mufassir Ibnu Kathīr al-Shāfiʿī al-Dimashqī

(w.774H) pula memuji beliau dengan berkata:

30

“Al-Shaykh, Imam, ʿAllamah, al-Hafiz, Faqih, lagi berakhlak

mulia, pentahrir mazhab Shafiʿi dan penyaringnya, pendabitnya

dan penyusunnya, salah seorang ahli ibadah dan para ulama’

yang zuhud, beliau berada di kedudukan yang besar pada ilmu,

amal, zuhud dan tidak berlazat-lazat dengan dunia, sangat

sederhana dalam kehidupan, dan sabar di atas kepayahannya,

dengan sikap wara’ yang tidak pernah sampai kepada kami

[berita/riwayat tentang] seseorang sepertinya dari kalangan ahli

zamannya, dan sebelumnya dalam masa tempoh yang panjang.”

R: ('Abd al-Ghani al-Daqr, 1994M/1415H - Al-Imam al-Nawawi:
Shaykh al-Islam wa al-Muslimin, wa 'Umdat al-Fuqaha' wa al-
Muhaddithin, wa Safwat al-Awliya' wa al-Salihin).

Al-Shaykh al-‘Ārif al-Muhaqqiq al-Mukāshif Abū ‘Abd al-Raḥīm al-

Akhmīmī berkata:

“Sheikh Muhyiddin (Imam Nawawi)  sebenarnya menjalani

jalan para Sahabat  [dalam zuhud, wara’ dan ibadah beliau]

dan aku tidak tahu sesiapa pun di zaman kita ini yang menjalani

jalan para Sahabat  selain daripada beliau.”

31

R: (Shasm al-Din al-Sakhawi (1051H), 2005 - al-Manhal al-'Adhb al-
Rawi fi Tarjamat Qutb al-Awliya' al-Nawawi).

Al-Imām al-Ḥāfiẓ Shams al-Dīn Abu al-Khayr Muhammad al-

Sakhāwī (w.902H) menulis kitab yang khusus berkenaan Imam

Nawawi bertajuk “al-Manhal al-ʿAdhb al-Rawī fi Tarjamat Quṭb al-

Awliyāʾ al-Nawawī.” Pada tajuk buku ini, beliau dengan jelas

menamakan Imam Nawawi sebagai Quṭb al-Awliyāʾ, satu gelaran

yang diberikan kepada Wali Allah yang berdarjat Quṭb (atau juga al-

Ghawth) iaitu ketua para Wali Allah pada zamannya.

Di awal kitabnya beliau menyebut Imam Nawawi sebagai:

“Shaykh al-Islam, Imam bagi tokoh-tokoh Imam, Quṭb para Wali

Allah yang mulia, … seorang yang benar-benar bersungguh di

dalam ibadah puasa dan solat, yang melaksanakan khidmat

kepada [agama] Yang Maha Berkuasa lagi Maha Mengetahui…”

R: (Shasm al-Din al-Sakhawi (1051H), 2005 - al-Manhal al-'Adhb al-
Rawi fi Tarjamat Qutb al-Awliya' al-Nawawi).

Al-Imām al-Ḥāfiẓ Jalāl al-Dīn ʿAbd al-Raḥmān al-Suyūṭī (w.911H)

juga ada menulis sebuah kitab yang khusus berkenaan Imam Nawawi

bertajuk “al-Minhāj al-Sawī fi Tarjamat al-Imām al-Nawawī”. Pada

muqaddimah kitabnya ini, beliau menyebut Imam Nawawi sebagai:

32

“Al-Shaykh al-Imam Shaykh al-Islam, Wali Allah ….”

Beliau juga menyebut Imam Nawawi sebagai:

“[Imam Nawawi adalah] pentahrir mazhab Shafiʿi dan

penyaringnya, pentahqiqnya dan penyusunnya, Imam ahli

zamannya pada ilmu dan ibadah, penghulu masanya pada wara’

dan kepimpinan, …. tidak pernah didengari selepas era para

Tabiʿin seseorang sepertinya, tidak pernah pula dilihat seseorang

yang mengampirinya [pada kedudukannya] …”

R: (al-Suyuti (911H), 2000M/1421H - al-Minhaj al-Sawi fi Tarjamat al-
Imam al-Nawawi).

Dan banyak lagi yang tidak sempat dikemukakan di sini.

Imam Nawawi menyebut di dalam kitabnya “Bustān al-ʿĀrifīn”, Bab

Karamat Para Awliya’ dan Kurniaan Allah bagi mereka (p.59):

33

“Allah  berfirman (Yunus:62-64):

Ketahuilah! Sesungguhnya wali-wali Allah, tidak ada

kebimbangan (dari sesuatu yang tidak baik) terhadap mereka,

dan mereka pula tidak akan berdukacita (62) (Wali-wali Allah

itu ialah) orang-orang yang beriman serta mereka pula

sentiasa bertaqwa (63) Untuk mereka sahajalah kebahagiaan

yang mengembirakan di dunia dan di akhirat; tidak ada

(sebarang perubahan pada janji-janji Allah yang demikian

itulah kejayaan yang besar (64).

Ketahuilah bahawa sesungguhnya mazhab pemilik kebenaran

(Ahli Sunnah dan Jama’ah) adalah menetapkan/ mengakui

adanya karamah-karamah para wali Allah, dan sesungguhnya

ianya berlaku dan wujud serta berterusan di seluruh zaman. Dan

perkara ini dibuktikan dengan dalil-dalil aqli dan pernyataan

yang jelas dari naqli.”

Kedudukan Imam Nawawi sebagai seorang ulama’ bertaraf wali Allah

adalah terlalu masyhur. Imam al-Hafiz al-Sakhawi menamakan

beliau sebagai Qutb al-Awliya’ pada kitabnya yang membicarakan

biografi beliau iaitu “al-Manhal al-ʿAdhb al-Rawī fi Tarjamat Quṭb al-

Awliyāʾ al-Nawawī”. Sebagaimana Rasulullah  mempunyai

mukjizat, maka para pewaris Baginda  dari kalangan ulama’ dan

awliya’ mempunyai karamah. Di antara hikmah berlakunya karamah

adalah bagi membuktikan kebenaran pemiliknya berada di atas

landasan Rasulullah . Karamah-karamah Imam Nawawi banyak

dinukilkan oleh para ulama’. Di antaranya ialah:

 Terbukanya pintu yang terkunci dan kemudian ia kembali

seperti biasa;

 Terbelahnya dinding pada waktu malam dan kemudian

keluarnya seorang lelaki yang sangat elok wajahnya dari

34

dinding tersebut dan berbincang dengan Imam Nawawi

berkenaan maslahah-maslahah di dunia ini dan di Akhirat;

 Pertemuan beliau dengan Nabi Khadir . Imam al-Sakhawi

menyatakan bahawa ia adalah kisah yang masyhur.

 Pertemuan beliau dengan para awliya’ dan aṣfiyāʾ.

 Beliau berkata kepada al-Shaykh Shams al-Din Muhammad bin

Abu Bakr al-Naqib al-Shafiʿi (w.745H) sewaktu beliau masih

seorang budak kecil: “Selamat datang wahai Qāḍī al-Quḍāh”

dan “Duduklah wahai Mudarris al-Shāmiyyah”. Dan akhirnya

beliau menjadi salah seorang Qadi/Hakim dari kalangan

ulama’ Shafiʿiyyah dan juga seorang mufassir.

 Penghormatan dan ketakutan pemerintah terhadapnya. Al-

Malik al-Ẓāhir Baybars pernah berkata:

“Setiap kali aku ingin/terlintas untuk membunuh beliau, aku

melihat di antara leher dan bahunya ada dua ekor binatang buas

yang ingin menerkam daku, maka aku menarik diri dari

melakukannya.”

T: ('Abd al-Ghani al-Daqr, 1994M/1415H - Al-Imam al-Nawawi:
Shaykh al-Islam wa al-Muslimin, wa 'Umdat al-Fuqaha' wa al-
Muhaddithin, wa Safwat al-Awliya' wa al-Salihin).

Dan lain-lain lagi.

Imam Ibnu Ḥajar al-ʿAsqalānī (w.852H) menukilkan kisah di dalam

“al-Durar al-Kāminah” bahawa pernah ada di negara Yaman, seorang

tokoh ilmuan besar bermazhab Shafiʿi – seorang Al-Qāḍī al-Faqīh al-

35

Shāfiʿī Al-Zabīdī (dilahirkan pada tahun 710H). Beliau telah

mensyarahkan kitab “al-Tanbīh” dengan syarahan sebanyak hampir

dua puluh empat (24) jilid. Bahkan beliau juga mengajar dan

memberi fatwa di sana serta mempunyai anak-anak murid yang

ramai dan terkenal serta masyhur. Imam Ibnu Ḥajar al-ʿAsqalānī

berkata:

“Dan kewafatan beliau adalah pada tahun 791H di Zabid. Al-

Jamāl al-Miṣrī Muḥammad bin Abū Bakr telah memberitahuku

di Zabid bahawa beliau menyaksikannya ketika kewafatannya.

.

Maka mereka (para ulama’ di sana) berpandangan bahawa

perkara tersebut disebabkan

 – semoga Allah

merahmati beliau.”

R: (Ibn Hajar al-'Asqalani (852H), 1972M/ 1392H - al-Durar al-
Kaminah fi A'yan al-Mi'ah al-Thaminah), Jilid 5/6, p. 233-234.

Imam Nawawi telah meninggalkan kitab-kitab penulisan yang sangat

bermanfaat di dalam pelbagai bidang. Namun, pada hakikatnya ilmu

beliau pasti lebih luas daripada penulisan yang sempat beliau

lakukan. Beliau hanya mula menulis pada tahun 660H ketika umur

beliau mencecah tiga puluh (30) tahun dan beliau wafat ketika

berumur 45 tahun. Ini bermakna beliau hanya sempat menulis kitab

36

dalam tempoh enam belas (16) tahun dan dalam usia yang masih

muda. Namun kitab-kitab beliau menjadi tunggak rujukan dalam

pelbagai disiplin ilmu Islam sehingga kini.

Di antara karangan beliau di dalam bidang Fiqh ialah:

 Minhāj al-Ṭālibīn wa ʿUmdat al-Muftīn (al-Minhāj) – Kitab

yang paling penting dalam mazhab Shafiʿi.

 Rawḍat al-Ṭālibīn wa ʿUmdat al-Muftīn (al-Rawḍah)

 Al-Majmūʿ Sharḥ al-Muhadhdhab, sehingga bab al-Muṣarrāh di

dalam kitab al-Buyūʿ (Jual-beli)

 Al-Īḍāḥ fi al-Manāsik

 Al-ʿUmdah fi Taṣḥīḥ al-Tanbīh

 Al-Taḥrīr fi Alfāẓ al-Tanbīh

 Al-Nukat ʿalā al-Tanbīh

 Al-Taḥqīq (di antara kitab beliau yang terakhir tetapi hanya

sempat disempurnakan sehingga bab Solat Musafir)

 Al-Tanqīḥ (merupakan Ḥāshiyah bagi kitab al-Wasīṭ oleh Imam

al-Ghazālī, tetapi hanya sempat disempurnakan sehingga bab

Syarat-syarat Solat)

 Al-Fatāwā (al-Manthūrāt wa ʿUyūn al-Masāʾil al-Muhimmāt)

 Daqāʾiq al-Minhāj

 Daqāʾiq al-Rawḍah

Di antara karangan beliau di dalam bidang Hadith ialah:

37

 Al-Arbaʿūn Al-Nawawiyyah: Al-Arbaʿūn fi Mabānī al-Islām wa

Qawāʿid al-Aḥkām (Kitab ini)

 Al-Minhāj fi Ṣharḥ Ṣaḥīḥ Muslim ibn al-Ḥajjāj

 Riyāḍ al-Ṣāliḥīn min Kalām Sayyid al-Mursalīn

 Irshād al-Ḥadīth (Irshād Ṭullāb al-Ḥaqāʾiq ilā Maʿrifat Sunan

Khayr al-Khalāʾiq)

 Al-Taqrīb: Al-Taqrīb wa al-Taysīr fi Maʿrifat Sunan al-Bashīr

al-Nadhīr

Di antara karangan beliau di dalam bidang Al-Qur’an ialah:

 Al-Tibyān fi Ādāb Hamalat al-Qurʾān

Di antara karangan beliau di dalam bidang Tasawwuf ialah:

 Al-Adhkār al-Nawawiyyah (juga Hadith) (Ḥilyat al-Abrār wa

Shiʿār al-Akhyār fi Talkhīṣ al-Daʿawāt wa al-Adhkār)

 Bustān al-ʿĀrifīn

Di antara karangan beliau di dalam bidang Bahasa Arab ialah:

 Al-Taḥrīr fi Alfāẓ al-Tanbīh (juga Fiqh)

 Tahdhīb al-Asmāʾ wa al-Lughāt (juga berkaitan rijāl dan

tarājum)

Di antara karangan beliau di dalam bidang Aqidah dan asas-asas

Shariat ialah:

38

 Al-Maqāṣid al-Nawawiyyah (juga meliputi asas Fiqh dan

Tasawwuf)

Dan di sana ada beberapa lagi kitab yang tidak sempat beliau

sempurnakan dan hanya dalam bentuk juzuk-juzuk yang kecil.

Berdasarkan pembentangan sebelum ini, kita dapat membuat

kesimpulan bahawa Imam Nawawi adalah Imam yang menguasai

sekurang-kurangnya lima (5) disiplin ilmu Islam. Al-Imam Nawawi

merupakan:

 mujtahid al-tarjīḥ dan salah seorang Shaykhān dalam mazhab

Shafiʿī di dalam fiqh;

 seorang tokoh ahli hadith bertaraf al-Ḥāfiẓ;

 seorang tokoh Ahli Sunnah dan Jama’ah bermanhaj dengan al-

Asha’irah di dalam aqidah;

 seorang alim Sufi yang wara’ dan zuhud; dan

 juga seorang pakar di dalam bidang bahasa Arab dan tarājum.

Pada tahun 676H, beliau telah kembali ke Nawa setelah beliau

memulangkan kitab-kitab wakaf yang dipinjam. Beliau juga

menziarahi kubur guru-guru beliau serta berdoa buat mereka sambil

menangis. Kemudian, beliau menziarahi para sahabatnya dan

mengucap selamat tinggal kepada mereka. Setelah itu, beliau

menziarahi bapanya dan kemudian pergi menziarahi Baitul Maqdis

dan makam Nabi Ibrahim . Setelah itu, beliau kembali ke Nawa

dan mula jatuh sakit. Imam Nawawi meninggal dunia pada satu

pertiga malam yang terakhir dari malam Rabu, 24 Rejab 676H.

Apabila berita kewafatan beliau tersebar sampai ke Damsyik,

bumi Damsyik dan kawasan sekitarnya bergegar dengan tangisan

39

yang begitu kuat oleh orang ramai. Qāḍī al-Quḍāh Imam ʿIzz al-Dīn

Muḥammad bin al-Ṣāʿigh dan beberapa sahabat beliau pun pergi ke

Nawa dan melakukan solat jenazah di kubur beliau. Beliau telah

dikebumikan di Nawa, di tempat asal beliau. Tempat kubur beliau

adalah satu tempat yang masyhur di Nawa dan sering diziarahi oleh

umat Islam.

Sumber: Dunyā al-Waṭan. 18 Januari 2015.

40

Pada bulan Januari 2015, maqam/kubur beliau telah dibom oleh

golongan ekstrim yang mendakwa kononnya maqam/ kubur beliau

boleh membawa kepada syirik. Dan di antara pihak yang dikaitkan

dengan pengeboman tersebut adalah kumpulan pemberontak Jabhat

al-Nuṣrah yang merupakan sayap Al-Qaeda di Syria. Kumpulan ini

juga bertanggungjawab bagi beberapa pengeboman intiḥāriyyah di

Halab dan Damsyik, Syria. Peristiwa ini juga mendapat kecaman

keras daripada Shaykh al-Azhar Prof. Dr. Aḥmad al-Ṭayyib.

Sumber gambar: Shabakat al-Shām al-Ikhbāriyyah. 7 Januari 2015.

41

Sumber: Masrāwī. 12 Januari 2015.

Namun kebiadapan seperti ini pastinya tidak menjejaskan

kedudukan dan kemuliaan serta kecintaan umat Islam kepada beliau

dan warisan ilmu beliau. Semoga Allah meredai beliau dan

merahmati beliau serta membangkitkan kita semua bersama beliau

di hari Akhirat nanti bersama dengan Rasulullah , para Nabi ,

ulama’, awliya’, syuhada’ dan orang-orang soleh. Sesungguhnya

hanya Dia lah yang dapat memperkenankan permintaan dan doa kita

ini. Amin.

  

42

Nama penuh bagi kitab ini adalah:

Empat Puluh Hadith berkenaan Asas-asas Islam dan Kaedah-

kaedah/Prinsip-prinisp Hukum Shariat.

Namun begitu, ia lebih dikenali sebagai:

Empat Puluh (40) Hadith Imam Nawawi.

Kitab Arbaʿīn Nawawiyyah adalah merupakan sebuah kitab yang

penuh barakah. Ia mendapat sambutan dan penerimaan oleh para

ulama’ Islam dan masyarakat Muslimin di seluruh dunia dari dulu

sehingga sekarang sebagai kitab paling asas yang menghimpunkan

hadith-hadith yang menjadi prinsip-prinsip asas Islam dan hukum-

hukum Shariat. Sebahagian para ulama’ menyatakan bahawa kitab

Arbaʿīn Nawawiyyah ini mendapat sambutan daripada dunia Islam

keseluruhannya adalah kerana keikhlasan pengarangnya. Selain

daripada keikhlasan Imam Nawawi, kewara’kan dan kezuhudan

beliau yang luar biasa juga mungkin salah satu sebab kitab ini

menerima penerimaan yang sungguh luar biasa dari kalangan kitab-

kitab yang terdapat dalam khazanah turath Islam.

Menurut guru penulis, al-Shaykh Dr. Hishām Kāmil al-Azharī, kitab

asas bagi ilmu hadith secara riwāyah adalah Arbaʿīn Nawawiyyah ini

43

dan kitab asas bagi ilmu hadith secara dirāyah adalah al-Manẓūmah

al-Bayqūniyyah. Maka, seseorang yang mahu memulakan pengajian

ilmu hadith secara riwāyah patut memulakan pengajiannya dengan

kitab ini.

Di dalam koleksi Arbaʿīn Nawawiyyah ini, Imam Nawawi

meriwayatkan hadith daripada dua puluh tiga (23) orang para

Sahabat  seperti di dalam jadual berikut.

1 Saidina ʿUmar bin al-

Khaṭṭāb

23H 1, 2 2

2 Saidina ʿAbdullāh bin

ʿUmar

73H 3, 8, 40 3

3 Saidina ʿAbdullāh bin

Masʿūd

32H 4, 14 2

4 Saidatina Umm al-

Muʾminīn ʿĀʾishah

57/58H 5 1

5 Saidina al-Nuʿmān bin

Bashīr

64H 6 1

6 Saidina Tamīm al-Dārī

40H 7 1

7 Saidina Abū Hurayrah

59H 9, 10, 12, 15,
16, 26, 35, 36,

38

9

8 Saidina al-Ḥasan bin

ʿAlī

49/50/51H 11 1

9 Saidina Anas bin Mālik

93H 13, 42 2

44

10 Saidina Shaddād bin

Aws

58H 17 1

11 Saidina Abū Dharr al-

Ghifārī

32H 18, 24, 25 3

12 Saidina ‘Abdullāh bin

‘Abbās

68H 19, 33, 37, 39 4

13 Saidina Abū Masʿūd al-

Badrī

41H 20 1

14 Saidina Sufyān al-

Thaqafī

- 21 1

15 Saidina Jābir bin

ʿAbdullāh

78H 22 1

16 Saidina Abū Mālik al-

Ashʿarī

18H 23 1

17 Saidina al-Nawwās bin

Samʿān/Simʿān

- 27 1

18 Saidina al-ʿIrbāḍ bin

Sāriyah

75H 28 1

19 Saidina Muʿādh bin

Jabal

17/18H 29 1

20 Saidina Abū Thaʿlabah

al-Khushanī

75H 30 1

21 Saidina Sahl bin Saʿd

al-Sāʿidī

88/91H 31 1

22 Saidina Abū Saʿīd al-

Khudrī

74H 32 2

23 Saidina ʿAbdullāh bin

ʿAmr

63/65H 41 1

Jumlah 42

Rujukan: Maḥmūd Dāwūd Dasūqī Khaṭṭābī (2010)

Namun begitu, jika diambil kira riwayat tambahan dari Saidina

Wābiṣah bin Maʿbad  yang dikemukakan oleh Imam Nawawi

45

selepas hadith ke-27, maka jumlah perawi dari kalangan para

Sahabat Rasulullah  ialah dua puluh empat (24) orang.

Senarai kitab hadith yang menjadi sumber dan rujukan Imam

Nawawi serta para pengarangnya bagi himpunan Arbaʿīn

Nawawiyyah ini adalah seperti di dalam jadual berikut. Jumlah kitab

yang dijadikan rujukan oleh Imam Nawawi adalah sebanyak dua

belas (12) buah.

1 Sahih al-Bukhari Imam Muhammad bin Ismaʿil al-

Bukhari

256H

2 Sahih Muslim Imam Muslim bin al-Hajjaj al-

Naysaburi

261H

3 Sunan al-Tirmidhi Imam Abu ʿIsa Muhammad bin ʿIsa

bin Sawrah al-Tirmidhi

279H

4 Sunan al-Nasaʾi Imam Ahmad bin Shuʿayb al-Nasaʾi 303H

5 Musnad Ahmad Imam Abu ʿAbdillah Ahmad bin

Muhammad bin Hanbal al-

Shaybani

241H

6 Musnad al-Darimi Imam Abu Muhammad ʿAbdullah

bin ʿAbd al-Rahman al-Darimi al-

Samarqandi

255H

7 Sunan Abi Dawud Imam Abu Dawud Sulayman bin al-

Ashʿath al-Azdi al-Sijistani

275H

46

8 Sunan al-

Daraqutni

Imam Abu al-Hasan ʿAli bin ʿUmar

al-Baghdadi al-Daraqutni

385H

9 Sunan Ibn Majah Imam Abu ʿAbdillah Muhammad

bin Yazid bin Majah al-Rabʿī al-

Qazwini

273H

10 Muwatta’ Malik Imam Abu ʿAbdillah Malik bin Anas

al-Asbahi al-Madani

179H

11 Sunan al-Bayhaqi Imam Abu Bakr Ahmad bin al-

Husayn bin ʿAli bin Musa al-

Khurasani al-Bayhaqi

458H

12 Al-Hujjah ʿalā

Tārik al-Maḥajjah

oleh Naṣr al-

Maqdisi

Imam Shaykh al-Islam Nasr bin

Ibrahim bin Nasr al-Maqdisi al-

Shafiʿi

490H

Sumber: Penulis

Taburan bagi kitab-kitab tersebut sebagai rujukan di dalam al-

Arbaʿīn al-Nawawiyyah diringkaskan di dalam jadual berikut.

1 Sahih al-Bukhari &

Sahih Muslim

1, 3, 4, 5, 6, 8, 9, 13, 14, 15, 26, 27

[& sebahagian hadith 33]

12

2 Sahih al-Bukhari 16, 20, 38, 40 4

3 Sahih Muslim 2, 7, 10, 17, 21, 22, 23, 24, 25, 27,

34, 35, 36

12

4 Sunan al-Tirmidhi 11 [bersama al-Nasaʾi], 12, 18, 19,

28 [bersama Abu Dawud], 29, 42

7

47

5 Sunan al-Nasaʾi 11 [bersama al-Tirmidhi] 1

6 Musnad Ahmad 27 [bersama al-Darimi] 1

7 Musnad al-Darimi 27 [bersama Imam Ahmad] 1

8 Sunan Abi Dawud 28 [bersama al-Tirmidhi] 1

9 Sunan al-Daraqutni 30, 32 [bersama Ibn Majah dan

Imam Malik]

2

10 Sunan Ibn Majah 31, 32 [bersama al-Daraqutni

dan Imam Malik], 39 [bersama

al-Bayhaqi]

3

11 Muwatta’ Malik 32 [bersama Ibn Majah dan al-

Daraqutni]

1

12 Sunan al-Bayhaqi 33 [sebahagiannya bersama al-

Bukhari dan Muslim], 39

[bersama Ibn Majah]

2

13 Al-Hujjah ʿalā Tārik

al-Maḥajjah oleh

Naṣr al-Maqdisi

41 1

Rujukan: Maḥmūd Dāwūd Dasūqī Khaṭṭābī (2010)

   

48

Sheikh, Imam, ahli ilmu, seorang

yang zuhud dan ahli ibadah, yang

wara’, Pembantu agama, Mufti

Syam, yang memiliki kemuliaan,

Penghidup agama, Abū Zakariyyā

Yaḥyā bin Sharaf bin Ḥasan bin

Ḥusayn al-Nawawī telah berkata

– semoga Allah menyucikan

rohnya dan menerangkan kubur

beliau dengan cahaya :

Dengan Nama Allah, Yang Maha Pemurah, Lagi Maha Mengasihani

Segala pujian hanyalah bagi Allah,

Tuhan sekalian alam,

(Dialah) Pendiri langit-langit dan

bumi-bumi, pengatur para

makhluk keseluruhannya,

49

Pengutus para Rasul – Selawat dan

salam-Nya ke atas mereka - kepada

para mukallaf, bagi memberi

petunjuk kepada mereka dan

memberi penerangan tentang

shariat-shariat agama,

Dengan dalil-dalil yang definitif/

pasti (qaṭʿī), dan hujah-hujah yang

jelas.

Aku memujinya di atas segala

nikmat-Nya, dan aku memohon

penambahan daripada limpah

kurnia dan kemuliaan-Nya.

Dan aku bersaksi bahawa

sesungguhnya tiada tuhan (yang

layak disembah) melainkan Allah,

yang Maha Esa, lagi Maha Perkasa,

yang Maha Mulia, lagi Maha

Pengampun.

Dan aku bersaksi bahawa

sesungguhnya [Nabi] Muhammad

[] itu adalah hamba-Nya dan

utusan-Nya, dan kekasih-Nya serta

teman rapat-Nya, makhluk yang

paling utama, yang dimuliakan

dengan Al-Qur’an yang unggul

50

yang merupakan mukjizat yang

berterusan selama bertukarnya

tahun-tahun, dan (yang

dimuliakan) dengan Sunnah-

sunnah yang memberi cahaya

kepada golongan yang mencari

petunjuk, dan yang dikhususkan

dengan kata-kata yang

komprehensif (ringkas lafaznya

tetapi luas dan mendalam

maknanya) dan agama yang penuh

tolak ansur.

Selawat Allah dan salam-Nya ke

atas Baginda [] dan seluruh para

Nabi, dan para pengikut setiap

mereka serta seluruh hamba-

hamba Allah yang soleh.

Adapun selepas itu:

Maka sesungguhnya kami telah

meriwayatkan dari ʿAli bin Abu

Talib , Abdullah bin Masʿud ,

Muʿadh bin Jabal , Abu al-Dardaʾ

, Ibnu ʿUmar , Ibnu ʿAbbas

, Anas bin Malik , Abu

Hurayrah , dan Abu Saʿid al-

Khudri  - semoga Allah 

51

meredai mereka - daripada jalan

periwayatan yang banyak dan

dengan riwayat yang pelbagai.

Bahawa sesungguhnya Rasulullah

 telah bersabda: “Barangsiapa

yang memelihara bagi umatku ini

empat puluh (40) hadith daripada

urusan agamanya, maka Allah

akan membangkitkannya pada hari

Kiamat di dalam kelompok fuqaha’

dan ulama’.”

Dan di dalam riwayat yang lain:

“Allah akan membangkitkannya

sebagai seorang yang faqih lagi

alim.”

Dan di dalam riwayat Abu al-

Dardaʾ (): “Dan aku akan

menjadi pemberi syafa’at dan saksi

baginya pada hari Kiamat.”

Dan di dalam riwayat (ʿAbdullah)

Ibnu Masʿud : “Dikatakan

kepadanya: Masuklah dari mana-

mana pintu syurga yang kamu

mahu.”

52

Dan di dalam riwayat (ʿAbdullah)

Ibnu ʿUmar ( ): “Dia ditulis di

dalam kelompok ulama’ dan

dibangkitkan di dalam kelompok

syuhada’.”

Dan para ḥuffāẓ hadith telah

bersepakat bahawa sesungguhnya

ia adalah hadith yang daʿif,
walaupun jalan periwatannya

adalah banyak.

Dan sesungguhnya para ulama’-

semoga Allah  meredai mereka –

telah mengarang begitu banyak

karangan yang tidak terhitung di

dalam bab ini (arbaʿīniyyāt).

Dan orang pertama yang aku tahu

mula mengarang di dalam bab ini

adalah: ʿAbdullah bin al-Mubarak,

kemudian Muhammad bin Aslam

al-Tusi al-ʿAlim al-Rabbani,

kemudian al-Hasan bin Sufyan al-

Nasawi, dan Abu Bakr al-Ajurri,

Abu Bakr Muhammad bin Ibrahim

al-Asbahani, al-Daraqutni, al-

Hakim, Abu Nuʿaym, Abu ʿAbd al-

53

Rahman al-Sulami, Abu Saʿid al-

Malini, Abu ʿUthman al-Sabuni,

ʿAbdullah bin Muhammad al-

Ansari, Abu Bakr al-Bayhaqi, dan

begitu ramai ulama’ yang tidak

terhitung dari kalangan ulama’

terdahulu dan terkemudian,

Dan sesungguhnya aku telah

beristikharah kepada Allah  bagi

mengumpulkan empat puluh

hadith, untuk mengikut jejak

tokoh-tokoh imam dan ḥuffāẓ

agama Islam tersebut.

Dan sesungguhnya para ulama’

telah bersepakat tentang

keharusan beramal dengan hadith

yang daʿif pada perkara berkaitan

kelebihan-kelebihan amalan.

Dan bersama kenyataan ini, maka

tempat pergantunganku bukanlah

pada hadith ini,

54

Bahkan pada sabdaan Baginda 

di dalam hadith-hadith yang sahih:

“Hendaklah yang menyaksikan

daku (hadir bersamaku)

menyampaikannya kepada yang

tidak hadir (bersamaku).”

Dan sabdaan Baginda : “Semoga

Allah memberi cahaya di wajah

seseorang yang mendengar

sabdaanku, lalu dia

memeliharanya, dan menunaikan

(penyampaiannya) sepertimana

dia telah mendengarnya.”

Kemudian ada dari kalangan para

ulama’ itu mereka yang

menghimpunkan empat puluh

hadith (40) di dalam bidang

Usuluddin (aqidah), dan

sebahagian mereka

menghimpunkannya berkenaan

perkara-perkara furu’ (fiqh), dan

sebahagian mereka

menghimpunkannya berkenaan

jihad, dan sebahagian mereka

menghimpunkannya berkenaan

zuhud, dan sebahagian mereka

menghimpunkannya berkenaan

adab, dan sebahagian mereka

menghimpunkannya berkenaan

khutbah, dan kesemuanya itu

55

adalah tujuan-tujuan yang baik,

semoga Allah  meredai setiap

yang melakukannya dengan

tujuan-tujuan tersebut.

Sesungguhnya aku berpandangan

untuk menghimpunkan empat

puluh (40) hadith yang lebih

penting daripada kesemua ini,

iaitu empat puluh hadith yang

merangkumi kesemua perkara-

perkara itu,

Dan setiap hadith daripada

himpunan itu nanti adalah

merupakan satu kaedah yang

signifikan/penting daripada

kaedah-kaedah agama, yang telah

disebutkan oleh para ulama’

bahawa sesungguhnya kerangka

agama Islam berdiri di atasnya,

atau ia (hadith itu) merupakan

separuh daripada Islam, atau satu

pertiganya atau seumpama itu.

Kemudian aku akan memastikan

bahawa empat puluh hadith ini

merupakan hadith-hadith yang

sahih, dan kebanyakannya ada di

dalam Sahih al-Bukhari dan Sahih

Muslim,

56

Dan aku menyebutnya tanpa sanad

yang lengkap, agar ia mudah

dihafal, dan manfaatnya akan lebih

umum – dengan kehendak Allah

.

Kemudian, aku meletakkan

selepasnya satu bab bagi

membariskan lafaz-lafaznya yang

sedikit rumit.

Dan adalah perlu bagi setiap orang

yang cintakan Akhirat untuk

mengetahui hadith-hadith ini,

kerana ia merangkumi perkara-

perkara penting (di dalam agama),

dan ia mengandungi

pemberitahuan bagi semua

ketaatan, dan (hakikat ini) adalah

amat nyata bagi mereka yang

membacanya dengan tadabbur

(penghayatan maknanya).

Dan hanya kepada Allah tempat

pergantunganku, dan hanya

kepada-Nya penyerahanku dan

sandaranku, dan hanya bagi-Nya

segala pujian dan nikmat, dan

hanya denganNya tawfīq (bagi

melaksanakan ketaatan) dan

57

keselamatan/ pemeliharaan (dari

dosa dan kesalahan).

58



Daripada Amīr al-Muʾminīn Abū Ḥafṣ ʿUmar bin al-Khaṭṭāb 

(w.23H), beliau berkata: Aku telah mendengar Rasulullah 

bersabda:

“Sesungguhnya amalan-amalan (Shariat/agama) itu hanyalah

(dikira/ diterima) dengan (berasaskan) niat. Dan sesungguhnya

bagi setiap individu itu hanyalah apa yang telah dia niatkan.

Barangsiapa berhijrah kepada Allah dan Rasul-Nya, maka

hijrahnya itu adalah kepada Allah dan Rasul-Nya (diterima oleh-

Nya).

Dan barangsiapa yang hijrahnya itu adalah kerana dunia yang

akan dimilikinya atau wanita yang akan dikahwininya, maka

hijrahnya itu adalah kepada apa yang telah dia [niatkan] hijrah

kerananya.”

59

Dua imam para ahli hadith telah meriwayatkan hadith ini:

(i) Abū ʿAbdillāh Muḥammad bin Ismāʿīl bin Ibrāhīm bin al-

Mughīrah bin Bardizbah al-Bukhārī (w.256H) dan

(ii) Abū al-Ḥusayn Muslim bin al-Ḥajjāj bin Muslim al-

Qushayrī al-Naysabūrī (w.261H) -

Semoga Allah meredai mereka berdua – [Mereka berdua telah

meriwayatkan hadith ini] di dalam kedua-dua kitab ṣaḥīḥ mereka

yang merupakan kitab yang paling ṣaḥīḥ pernah dikarang [oleh

para ulama’ Islam].

60



61

Daripada ‘Umar bin al-Khaṭṭāb  (w.23H) juga, beliau berkata:

“Ketika kami sedang duduk di sisi Rasulullah  pada suatu hari,

maka muncullah kepada kami seorang lelaki, pakaiannya sangat

putih, rambutnya sangat hitam, tidak kelihatan padanya kesan-

kesan permusafiran, dan tidak ada seorang pun dari kalangan

kami yang mengenalinya, sehinggalah dia (lelaki itu) duduk di

hadapan Baginda Nabi . Kemudian, dia menyandarkan kedua-

dua lututnya dengan kedua-dua lutut Baginda  (yang mulia),

dan meletakkan kedua-dua tanganya di atas kedua-dua paha

Baginda  (yang mulia) dan dia berkata: Wahai Muhammad!

Beritahulah kepadaku tentang Islam?.

Maka Rasulullah  bersabda: Islam itu adalah: engkau bersaksi

bahawa sesungguhnya tiada Tuhan (yang layak disembah)

melainkan Allah, dan sesungguhnya (Nabi) Muhammad  itu

adalah utusan Allah, dan engkau mendirikan solat, dan engkau

melaksanakan zakat, dan engkau berpuasa di bulan Ramadan,

serta engkau melaksanakan haji sekiranya engkau mampu pergi

ke sana. Dia berkata: Benarlah sabdaanmu.

Kami berasa takjub (hairan) terhadapnya, dia bertanya kepada

Baginda  dan dia juga yang membenarkan (jawapan) Baginda

.

Dia berkata lagi: Beritahulah daku tentang Iman?. Baginda 

bersabda: Engkau beriman dengan Allah, para malaikat-Nya,

kitab-kitab-Nya, rasul-rasul-Nya, dan hari Akhirat serta engkau

beriman dengan takdir ketentuan-Nya, yang baik atau yang

buruk. Dia berkata: Benarlah sabdaanmu.

Kemudian dia berkata lagi: Beritahulah daku tentang Ihsan?.

Baginda  bersabda: Kamu beribadat kepada Allah seolah-olah

62

kamu melihat-Nya, dan sekiranya kamu tidak melihatnya

sesungguhnya Dia melihat kamu.

Kemudian dia berkata lagi: Beritahulah daku tentang Hari

Kiamat?. Baginda  bersabda: Pihak yang ditanya tidaklah lebih

mengetahui tentang perkara ini berbanding pihak yang

bertanya.

Dia berkata: Maka beritahulah daku tentang tanda-tandanya?,

Baginda  bersabda: Apabila si ibu melahirkan tuannya, dan

apabila engkau melihat orang yang tidak berkasut, dan

telanjang, lagi miskin, serta mengembala kambing, saling

berlumba-lumba meninggikan bangunan/ binaan.

Kemudian, dia (lelaki itu) pun berlalu pergi, dan aku pun tinggal

terdiam (tidak bertanya) agak lama1. Setelah itu, Baginda 

bersabda kepadaku: Wahai ‘Umar! Adakah kamu mengetahui

siapakah yang bertanya itu?. Aku berkata: Allah dan Rasul-Nya

lebih mengetahui.

Baginda  pun bersabda: Sesungguhnya dia adalah Jibril , dia

telah datang kepada kamu bagi mengajar kamu tentang agama

kamu.”

Muslim (w.261H) telah meriwayatkan hadith ini.

1 Menurut riwayat Abū Dāwūd, al-Tirmidhī dan selain mereka berdua,

tempohnya adalah tiga (3) hari. (Al-Nawawi).

63

Daripada Abū ʿAbd al-Raḥmān ʿAbdullāh bin ʿUmar bin al-Khaṭṭāb

 (w.73H), beliau berkata: Aku telah mendengar Rasulullah 

bersabda:

“Islam itu terbina di atas lima perkara:

(i) Persaksian bahawa sesungguhnya Tiada tuhan [yang

layak disembah] melainkan Allah, dan sesungguhnya

[Nabi] Muhammad [] itu hamba dan utusan-Nya; dan

(ii) Mendirikan solat [lima waktu]; dan

(iii) Menunaikan zakat; dan

(iv) Mengerjakan haji ke Baitullah; dan

(v) Berpuasa di bulan Ramadan.”

Al-Bukhari (w.256H) dan Muslim (w.261H) telah meriwayatkan

hadith ini.

64





Daripada Abū ʿAbd al-Raḥmān ʿAbdullāh bin Masʿūd  (w.32H),

beliau berkata: Rasulullah  telah memberitahu kami – dan Baginda

 adalah seorang yang benar lagi dipercayai - :

“Sesungguhnya setiap seorang daripada kamu dikumpulkan

kejadiannya di dalam perut ibunya selama empat puluh hari

(sebagai setitik air), kemudian ianya menjadi segumpal darah

dalam tempoh seumpama itu, kemudian ianya menjadi seketul

daging dalam tempoh seumpama itu. Kemudian, satu malaikat

akan diutuskan (kepadanya), lalu dia meniupkan padanya roh,

dan diperintahkan dengan empat kalimah (ketetapan):

65

dituliskan rezekinya, ajalnya, amalannya, dan sama ada dia

seorang yang sengsara atau bahagia.

Maka demi [Allah] yang tiada Tuhan melainkan-Nya,

sesungguhnya salah seorang daripada kamu akan beramal

dengan amalan seorang ahli syurga sehingga di antaranya dan

syurga tersebut hanyalah sehasta, akan tetapi penulisan

(ketetapan) tersebut mendahuluinya, lalu dia beramal dengan

amalan ahli neraka dan akan memasukinya.

Dan sesungguhnya salah seorang daripada kamu akan beramal

dengan amalan seorang ahli neraka sehingga di antaranya dan

neraka tersebut hanyalah sehasta, akan tetapi penulisan

(ketetapan) tersebut mendahuluinya, lalu dia beramal dengan

amalan ahli syurga dan akan memasukinya.”

Al-Bukhari (w.256H) dan Muslim (w.261H) telah meriwayatkan

hadith ini.

66

Daripada Ummu al-Muʾminīn Ummu ʿAbdillāh [Saidatina] ʿĀʾishah

  (w.57/58H), beliau berkata: Rasulullah  bersabda:

“Barangsiapa yang mencipta di dalam urusan (agama) kami ini

suatu perkara yang bukan daripadanya (bertentangan dengan

asas-asasnya), maka ia adalah tertolak.”

Al-Bukhari (w.256H) dan Muslim (w.261H) telah meriwayatkannya.

Dan di dalam salah satu riwayat (yang lain) oleh Muslim (w.261H):

“Barangsiapa yang beramal dengan satu amalan yang tidak ada

di atasnya urusan/perintah kami (tidak berasaskan perintah dan

anjuran kami), maka ia adalah tertolak.”

67

Daripada Abū ʿAbdillāh al-Nuʿmān bin Bashīr  (w.64H), beliau

berkata: Aku telah mendengar Rasulullah  bersabda:

“Sesungguhnya perkara yang halal itu jelas, dan sesungguhnya

perkara yang haram itu jelas, dan di antara kedua-duanya

terdapat perkara-perkara yang kabur (shubhat). Ramai dari

kalangan manusia tidak mengetahui perkara-perkara tersebut.

Barangsiapa yang memelihara dirinya daripada perkara-perkara

shubhat, maka dia telah mencari keselamatan (memelihara) bagi

agama dan maruahnya. Dan barangsiapa yang berada di dalam

perkara-perkara shubhat, pastinya dia akan jatuh ke dalam

perkara yang haram.

Ia adalah seperti seorang pengembala yang mengembala haiwan

ternakannya di sekeliling kawasan larangan (raja), maka

hampir-hampirlah dia mengambil bahagian makanan daripada

68

kawasan larangan tersebut. Dan sesungguhnya bagi setiap raja

itu ada kawasan larangannya, dan kawasan larangan Allah 

adalah perkara-perkara yang diharamkan-Nya.

 Ambillah perhatian, sesungguhnya di dalam jasad ini ada

seketul daging, apabila ia baik, maka baiklah seluruh badan, dan

apabila ia rosak, maka rosaklah seluruh badan. Ambillah

perhatian, daging itu ialah jantung/ hati sanubari.”

Al-Bukhari (w.256H) dan Muslim (w.261H) telah meriwayatkan

hadith ini.

69



Daripada Abū Ruqayyah Tamīm bin Aws al-Dārī  (w.40H), beliau

meriwayatkan bahawa sesungguhnya Nabi  bersabda:

“Agama itu adalah nasihat (inginkan kebaikan kepada pihak

yang dinasihati).

Kami berkata: Bagi siapa, (wahai Rasulullah)?.

Baginda  bersabda: Bagi Allah, dan bagi kitab-Nya, dan bagi

Rasul-Nya, dan bagi pemimpin-pemimpin Muslimin, serta

orang-orang awam mereka.”

Muslim (w.261H) telah meriwayatkan hadith ini.

70

Daripada (ʿAbdullāh) Ibnu ʿUmar  (w.73H), beliau meriwayatkan

bahawa sesungguhnya Rasulullah  bersabda:

“Aku telah diperintahkan untuk membalas peperangan dengan

manusia [yang melakukan peperangan] sehinggalah mereka

menyaksikan bahawa sesungguhnya Tiada Tuhan melainkan

Allah, dan sesungguhnya (Nabi) Muhammad [] itu adalah

utusan Allah, dan mereka mendirikan solat, serta mereka

mengeluarkan zakat.

Apabila mereka telah melakukan yang demikian itu, maka

terpeliharalah darah dan harta mereka daripadaku, melainkan

dengan hak (kebenaran) Islam dan perhitungan ke atas mereka

adalah kepada Allah .”

Al-Bukhari (w.256H) dan Muslim (w.261H) telah meriwayatkannya.

71

Daripada Abū Hurayrah ʿAbd al-Raḥmān bin Ṣakhr  (w.59H), beliau

berkata: Aku telah mendengar Rasulullah  bersabda:

“Apa sahaja yang telah aku larang kamu daripada

melakukannya, maka hindarilah (jauhilah) perkara tersebut.

Dan apa yang telah aku perintahkan kamu untuk melakukannya,

maka lakukanlah (/datangkanlah) perkara tersebut sedaya

upaya yang kamu mampu.

Maka sesungguhnya sikap/ perangai yang telah memusnahkan

umat-umat sebelum kamu adalah banyaknya pertanyaan

(ingkar) mereka serta pertelingkahan mereka terhadap para

Nabi mereka.”

Al-Bukhari (w.256H) dan Muslim (w.261H) telah meriwayatkannya.

.

72

Daripada Abū Hurayrah  (w.59H), beliau berkata: Rasulullah 

bersabda:

“Sesungguhnya Allah  itu Maha Baik dan Dia tidak menerima

melainkan sesuatu yang baik. Dan sesungguhnya Allah  telah

memerintahkan orang-orang beriman dengan apa yang telah Dia

perintahkan kepada para rasul-Nya , maka Dia berfirman

(al-Muʾminūn: 51):

َها يُّ
َ
أ ي َِبَٰتِ  مِنَ  ُُكُوا   ٱلرُُّسُل  َيَٰٓ َٰلًِحا   َوٱۡعَملُوا   ٱلطَّ  َص

“Wahai Rasul-rasul, makanlah dari benda-benda yang baik

lagi halal dan kerjakanlah amal-amal soleh ...”

Dan Dia berfiman (al-Baqarah: 172):

َها يُّ
َ
أ ِينَ  َيَٰٓ  َرزَقَۡنَُٰكمۡ  َما َطي َِبَٰتِ  مِن ُُكُوا   َءاَمنُوا   ٱَّلَّ

73

“Wahai orang-orang yang beriman! Makanlah dari benda-

benda yang baik (yang halal) yang telah Kami berikan kepada

kamu ..”

Kemudian, Baginda  menyebut tentang seorang lelaki yang

bermusafir dengan begitu jauh, dalam keadaan rambutnya yang

kusut dan berdebu, serta memanjatkan kedua-dua tangannya ke

langit seraya berdoa: Wahai Tuhanku! Wahai Tuhanku!,

sedangkan makanannya haram, dan minumannya haram, dan

pakaiannya haram, serta diberi makan dari perkara yang haram,

maka bagaimanakah akan diterima [doanya] itu?!.”

Muslim (w.261H) telah meriwayatkan hadith ini.

74

Daripada [Saidina] Al-Ḥasan bin [Saidina] ʿAlī  (w.49/50/51H) -

cucu Rasulullah  dan kesayangan Baginda , beliau berkata: Aku

telah menghafaz daripada Rasulullah  [bahawa Baginda 

bersabda]:

“Tinggalkan lah apa yang meragukan engkau kepada apa yang

tidak meragukan engkau.”

Al-Tirmidhī (w.279H) dan al-Nasāʾī (w.303H) telah meriwayatkan

hadith ini dan al-Tirmidhi berkata: Hadith ini ḥasan lagi ṣaḥīḥ.

75

Daripada Abū Hurayrah  (w.59H), beliau berkata: Rasulullah 

bersabda:

“Di antara kebaikan Islam seseorang itu ialah dia meninggalkan

perkara yang tidak memberi makna/ mempunyai kepentingan

kepadanya (sama ada bagi urusan dunia atau Akhirat).”

Hadith ini ḥasan. Al-Tirmidhi (w.279H) dan selain beliau telah

meriwayatkannya.

76

Daripada Abū Ḥamzah Anas bin Mālik  (w.93H), orang yang

berkhidmat kepada Rasulullah , beliau meriwayatkan bahawa

Baginda Nabi  bersabda:

“Tidak beriman salah seorang daripada kamu (dengan iman

yang sempurna) sehinggalah dia cinta/suka bagi saudaranya

(yang Muslim) seperti mana dia cinta/suka bagi dirinya sendiri.”

Al-Bukhari (w.256H) dan Muslim (w.261H) telah meriwayatkan

hadith ini.

77

Daripada (ʿAbdullaāh) Ibnu Masʿūd  (w.32H), beliau berkata:

Rasulullah  telah bersabda:

“Tidak halal darah seorang individu Muslim melainkan dengan

salah satu daripada tiga (3) perkara:

(i) seorang duda/janda (/yang telah berkahwin) yang

berzina, dan

(ii) hukuman bunuh kerana membunuh seseorang yang

lain, dan

(iii) seorang yang meninggalkan agamanya (murtad), lagi

memisahkan dirinya daripada jamāʿah (Muslimin/

orang-orang Islam).”

Al-Bukhari (w.256H) dan Muslim (w.261H) telah meriwayatkan

hadith ini.

78

Daripada Abū Hurayrah  (w.59H), beliau meriwayatkan bahawa

Rasulullah  bersabda:

“Barangsiapa yang beriman dengan Allah dan hari Akhirat,

maka hendaklah dia berkata-kata dengan perkara yang baik atau

hendaklah dia berdiam diri.

Dan barangsiapa yang beriman dengan Allah dan hari Akhirat,

maka hendaklah dia memuliakan jirannya.

Dan barangsiapa yang beriman dengan Allah dan hari Akhirat,

maka hendaklah dia memuliakan tetamunya.”

Al-Bukhari (w.256H) dan Muslim (w.261H) telah meriwayatkan

hadith ini.

79

Daripada Abū Hurayrah  (w.59H), beliau meriwayatkan bahawa:

“Sesungguhnya seorang lelaki telah berkata kepada Nabi :

Berilah wasiat (pesanan) kepadaku.

Baginda  bersabda: Janganlah kamu marah.

Maka lelaki itu bertanya berkali-kali dan Baginda  menjawab:

Janganlah kamu marah.”

Al-Bukhari (w.256H) telah meriwayatkan hadith ini.

80

Daripada Abū Yaʿlā Shaddād bin Aws  (w.58H), beliau

meriwayatkan bahawa Rasulullah  bersabda:

“Sesungguhnya Allah () telah menulis (memerintahkan) ihsan

ke atas setiap sesuatu.

Maka apabila kamu membunuh (dengan kebenaran), maka

bersikap ihsanlah dalam melakukan pembunuhan tersebut.

Dan apabila kamu melakukan penyembelihan (haiwan), maka

bersikap ihsanlah dalam melakukan penyembelihan tersebut.

Dan hendaklah seseorang dari kamu (yang akan melakukan

penyembelihan haiwan) menajamkan mata pisaunya, dan

rehatkanlah haiwan penyembelihannya (dengan penyembelihan

yang cepat dan tidak menyeksakan).”

Muslim (w.261H) telah meriwayatkan hadith ini.

81

Daripada Abū Dharr Jundub/Jundab bin Junādah [al-Ghifārī]

(w.31H) dan Abū ʿAbd al-Raḥmān Muʿādh bin Jabal  (w.17/18H),

mereka berdua meriwayatkan bahawa Rasulullah  bersabda:

“Bertaqwalah kamu kepada Allah dalam apa jua keadaan kamu

berada.

Dan ikutilah kejahatan dengan kebaikan, maka ia akan

menghapuskannya.

Dan berakhlaklah terhadap manusia dengan akhlak yang baik.”

Al-Tirmidhi (w.279H) meriwayatkan hadith ini dan beliau berkata:

Hadith ini ḥasan. Dan pada sebahagian naskhah: [Hadith ini] ḥasan

lagi ṣaḥīḥ.

82

Daripada Abū al-ʿAbbās ʿAbdullāh bin ʿAbbās  (w.68H), beliau

berkata:

“Pernah satu hari aku berada di belakang Nabi , maka Baginda

 bersabda (kepadaku): Wahai anak kecil, sesungguhnya aku

akan mengajarkan kamu beberapa kalimah (iaitu):

 Peliharalah (perintah dan larangan) Allah, Dia akan

menjagamu.

 Peliharalah (perintah dan larangan) Allah, kamu akan

mendapatiNya di pihakmu (sentiasa membantumu).

 Apabila kamu meminta, maka mintalah daripada Allah.

 Dan apabila kamu meminta pertolongan, maka mintalah

pertolongan daripada Allah.

 Dan ketahuilah sesungguhnya sekiranya seluruh umat

berhimpun untuk memberi manfaat kepadamu dengan

83

sesuatu perkara, maka mereka tidak akan dapat memberi

manfaat kepadamu melainkan dengan dengan sesuatu

yang Allah telah tuliskannya (tetapkannya) untukmu.

 Dan sekiranya seluruh umat berhimpun untuk memberi

mudarat kepadamu dengan sesuatu perkara, maka mereka

tidak akan dapat memberi mudarat kepadamu melainkan

dengan dengan sesuatu yang Allah telah tuliskannya

(tetapkannya) ke atasmu.

Pena-pena telah diangkat dan helaian-helaian buku telah pun

kering.”

Al-Tirmidhi (w.279H) telah meriwayatkan hadith ini dan beliau

berkata: Hadith ini adalah hasan lagi sahih.

 Dan di dalam riwayat selain daripada [riwayat] al-Tirmidhi

(w.279H), [lafaznya berbunyi]:

“Peliharalah (perintah dan larangan) Allah, kamu akan

mendapati-Nya di pihakmu.

Perkenalkan dirimu (beribadahlah dan taatlah) kepada Allah di

waktu senang, Allah akan mengenalimu (membantumu) di

waktu susah.

Dan ketahuilah, apa yang telah ditentukan [oleh Allah] untuk

tidak menimpa kamu, pasti ia tidak akan menimpa kamu.

84

Dan apa yang telah ditentukan [oleh Allah] untuk menimpa

kamu, pasti ia tidak akan tersalah untuk menimpa kamu.

Dan ketahuilah sesungguhnya pertolongan (Allah) itu adalah

bersama dengan kesabaran, dan sesungguhnya jalan keluar itu

bersama dengan kesusahan, dan sesungguhnya bersama

kepayahan itu ada kesenangan.”

85

Daripada Abū Masʿūd ʿUqbah bin ʿAmr al-Anṣārī al-Badrī  (w.41H),

beliau berkata: Rasulullah  bersabda:

“Sesungguhnya di antara perkara-perkara yang orang ramai

telah dapatkan daripada kata-kata kenabian yang dahulu (ialah):

Sekiranya kamu tidak berasa malu, maka buatlah apa yang kamu

mahu.”

Al-Bukhari (w.256H) telah meriwayatkan hadith ini.

86

Daripada Abū ʿAmr – qīl: Abū ʿAmrah - Sufyān bin ʿAbdullāh al-

Thaqafī  - beliau berkata:

“Aku telah berkata: Wahai Rasulullah! Katakanlah kepadaku di

dalam Islam satu perkataan yang tidak akan aku tanya

berkenaannya kepada selain daripadamu.

Baginda  bersabda: Ucapkanlah: Aku benar-benar beriman

dengan Allah, kemudian beristiqamahlah.”

Muslim (w.261H) telah meriwayatkan hadith ini.

87

Daripada Abū ʿAbdillāh Jābir bin ʿAbdullāh Al-Anṣārī  (w.78H),

beliau meriwayatkan bahawa:

“Sesungguhnya seorang lelaki telah bertanya kepada Rasulullah

 dengan berkata: Apakah pandanganmu sekiranya aku

mengerjakan solat-solat fardu, dan aku berpuasa di bulan

Ramadan, dan aku menghalalkan perkara yang halal, dan aku

mengharamkan perkara yang haram, serta aku tidak menambah

sesuatu apa pun selain daripada itu: adakah aku akan masuk ke

syurga?.

Baginda  menjawab: Ya.”

Muslim (w.261H) telah meriwayatkan hadith ini.

88

Daripada Abū Mālik al-Ḥārith bin ʿĀṣim al-Ashʿarī  (w.18H), beliau

berkata: Rasulullah  telah bersabda:

“Kesucian (wudu’) itu separuh daripada iman.

[Pahala] Alḥamdulillāh: “Segala pujian adalah hanya bagi

Allah” memenuhi neraca timbangan.

Dan [pahala] Subḥānallāh: “Maha Suci Allah” dan

Alḥamdulillāh: “Segala pujian hanyalah bagi Allah” memenuhi

di antara langit-langit dan bumi.

Dan solat itu adalah nur (yang menghalang ahlinya dari

perbuatan maksiat dan keji).

Dan sedekah itu adalah bukti/hujah (bagi keimanan ahlinya).

Dan kesabaran itu adalah sinaran (bagi ahlinya di atas jalan

yang benar).

Dan Al-Qur’an itu hujah bagi kamu atau ke atas kamu.

89

Setiap manusia yang memasuki waktu pagi, adalah seumpama

orang yang menjual dirinya (berusaha dengan amalannya),

maka sama ada dia membebaskannya (dengan ketaatan) atau

menghancurkannya (dengan maksiat).”

Muslim (w.261H) telah meriwayatkan hadith ini.

90

91

Daripada Abū Dharr [al-Ghifārī]  (w.32H), beliau meriwayatkan:

“Daripada Nabi  pada apa yang Baginda  sampaikan daripada

Allah  bahawa sesungguhnya Dia (Allah)  telah berfirman (di

dalam hadith qudsī):

Wahai para hamba-Ku, sesungguhnya Aku telah mengharamkan

kezaliman ke atas diri-Ku (Aku Maha Suci daripada melakukan

kezaliman), dan Aku telah menjadikannya sesuatu yang haram

di antara sesama kamu, maka janganlah kamu saling zalim-

menzalimi.

Wahai para hamba-Ku, setiap daripada kamu adalah sesat

melainkan sesiapa yang Aku kurniakan hidayat (petunjuk)

kepadanya, maka mintalah hidayat daripada-Ku, pasti Aku akan

memberi hidayat kepada kamu.

Wahai para hamba-Ku, setiap daripada kamu adalah lapar

melainkan sesiapa yang Aku kurniakan makanan kepadanya,

maka mintalah makanan daripada-Ku, pasti Aku akan memberi

makanan kepada kamu.

Wahai para hamba-Ku, setiap daripada kamu adalah

bertelanjang (tidak mempunyai pakaian) melainkan sesiapa

yang Aku kurniakan pakaian kepadanya, maka mintalah pakaian

daripada-Ku, pasti Aku akan memberi pakaian kepada kamu.

Wahai para hamba-Ku, sesungguhnya kamu melakukan

kesalahan di waktu malam dan siang, dan Aku mengampunkan

segala dosa (/bagi kamu dosa-dosa kamu) kesemuanya, maka

mintalah keampunan dari-Ku, pasti Aku akan memberi

keampunan kepada kamu.

Wahai para hamba-Ku, sesungguhnya kamu tidak akan mampu

buat selama-lamanya untuk menyampaikan kemudaratan

92

kepada-Ku bagi menyakiti-Ku, dan kamu tidak akan mampu

buat selama-lamanya untuk menyampaikan kemanfaatan

kepada-Ku bagi memberi manfaat kepada-Ku.

Wahai para hamba-Ku, sesungguhnya sekiranya hamba yang

pertama dari kalangan kamu, dan yang terakhir dari kalangan

kamu, termasuk manusia dan jin keseluruhannya berada di atas

hati seorang lelaki yang paling bertaqwa dari kalangan kamu,

maka keadaan itu tidak akan menambah sesuatu apa pun dalam

kekuasaan-Ku.

Wahai para hamba-Ku, sesungguhnya sekiranya hamba yang

pertama dari kalangan kamu, dan yang terakhir dari kalangan

kamu, termasuk manusia dan jin keseluruhannya berada di atas

hati seorang lelaki yang paling jahat dari kalangan kamu, maka

keadaan itu tidak akan mengurangkan sesuatu apa pun dari

kekuasaan-Ku.

Wahai para hamba-Ku, sesungguhnya sekiranya hamba yang

pertama dari kalangan kamu, dan yang terakhir dari kalangan

kamu, termasuk manusia dan jin keseluruhannya berdiri di satu

tempat lalu kesemuanya memohon daripada-Ku dan Aku

berikan permintaan setiap seorang dari kalangan mereka yang

membuat permintaan, maka perkara itu tidak akan

mengurangkan apa yang ada di sisi-Ku melainkan seperti satu

jarum yang dimasukkan ke dalam air laut.

Wahai para hamba-Ku, hanyasanya ia adalah amalan-amalan

kamu yang Aku perhitungkan untuk kamu, kemudian Aku

menyempurnakan ganjaran baginya, maka barangsiapa yang

mendapati kebaikan (amalannya), maka hendaklah dia memuji

Allah  dan barangsiapa yang mendapati sebaliknya (keburukan

93

amalannya), maka janganlah dia mengeji melainkan dirinya

sendiri.”

Muslim (w.261H) telah meriwayatkan hadith ini.

94

Daripada Abū al-Dharr [al-Ghifārī] (w.32H) , beliau meriwayatkan:

“Sesungguhnya beberapa orang daripada kalangan para sahabat

Rasulullah  telah berkata kepada Baginda Nabi : Wahai

Rasulullah, orang-orang yang mempunyai harta telah pergi

[mendahului kami] dengan pelbagai pahala; mereka bersolat

sepertima kami bersolat, mereka berpuasa seperti mana kami

berpuasa, dan mereka bersedekah dengan kelebihan harta-harta

mereka.

Baginda  bersabda: Tidakkah Allah telah jadikan untuk kalian

semua apa yang kalian mampu sedekahkan?!. Sesungguhnya

setiap tasbih adalah sedekah, dan setiap takbir adalah sedekah,

dan setiap tahmid adalah sedekah, dan setiap tahlil adalah

95

sedekah, dan setiap anjuran/ perintah bagi melakukan kebaikan

adalah sedekah, dan setiap larangan daripada kemungkaran

adalah sedekah, dan pada setiap sanggama bersama isteri kamu

adalah sedekah.

Mereka berkata: Wahai Rasulullah, adakah apabila salah

seorang daripada kami mendatangi shahwatnya (yang halal),

maka kami dikurniakan padanya pahala?.

Baginda  bersabda: Tidakkah kamu melihat (mengerti) bahawa

sekiranya seseorang itu meletakkan kehendak shahwatnya pada

yang haram, maka dosa dikenakan ke atasnya?!. Maka begitulah

juga, apabila dia meletakkannya pada yang halal, maka baginya

pahala.”

Muslim (w.261H) telah meriwayatkan hadith ini.

96

Daripada Abū Hurayrah  (w.59H), beliau berkata: Rasulullah 

bersabda:

“Setiap sendi-sendi tulang dan anggota2 yang ada pada tubuh

seorang manusia itu mempunyai tuntutan sedekah pada setiap

hari yang terbit padanya matahari:

Kamu (/dia) mengadili (berlaku adil) di antara dua orang adalah

satu sedekah; dan kamu (/dia) membantu seseorang pada

kenderaan tunggangannya dengan kamu (/dia) menaikkannya

ke atas [kenderaan]nya atau kamu (/dia) mengangkat barang

miliknya ke atas [kenderaan]nya adalah satu sedekah; dan

kalimah yang baik itu adalah satu sedekah; dan dengan setiap

langkah yang kamu (/dia) langkah untuk pergi bersolat adalah

satu sedekah; dan kamu (/dia) mengalihkan sesuatu yang boleh

2 Di dalam hadith riwayat Sahih Muslim, jumlah sendi-sendi tulang dan
anggota bagi manusia ialah tiga ratus enam puluh (360).

97

menyakiti orang lain daripada laluan jalan juga adalah satu

sedekah.”

Al-Bukhari (w.256H) dan Muslim (w.261H) telah meriwayatkan

hadith ini.

98

Daripada Al-Nawwās bin Samʿān/ Simʿān al-Anṣārī , beliau

meriwayatkan bahawa Baginda Nabi  bersabda:

“Kebajikan/ kebaikan [yang sebenar] itu adalah akhlak yang

baik, dan dosa itu adalah apa yang meresahkan jiwa kamu dan

kamu tidak suka untuk orang ramai mengetahuinya.”

Muslim (w.261H) telah meriwayatkan hadith ini.

Dan daripada Wābiṣah bin Maʿbad , beliau berkata:

“Aku telah datang kepada Rasulullah , lalu Baginda 

bersabda: Kamu datang untuk bertanya tentang kebajikan (dan

dosa)?. Aku berkata: Ya.

99

Baginda  bersabda: Tanyalah hati kamu. Kebajikan itu adalah

apa yang jiwa kamu berasa tenang kepadanya, dan hatimu juga

tenang berkenaannya.

Dan dosa itu adalah apa yang meresahkan di dalam jiwa, dan

bermundar-mandir di dalam dada, walaupun orang ramai

memberi fatwa kepadamu, dan walaupun mereka memberi

fatwa kepadamu [dengan sebaliknya].”

Hadith ini ḥasan. Kami telah meriwayatkannya di dalam Musnad

Imam Aḥmad bin Hanbal (w.241H) dan Musnad Imam al-Dārimī

(w.255H) – semoga Allah  merahmati mereka berdua – dengan

isnād yang ḥasan.

100

Daripada Abū Najīḥ al-ʿIrbāḍ bin Sāriyah  (w.75H), beliau berkata:

“Rasulullah  telah memberi nasihat kepada kami dengan satu

nasihat yang mana hati-hati bergetar kerananya dan mata-mata

mengalirkan air mata kerananya.

Maka kami berkata: Wahai Rasulullah! Sesungguhnya ini adalah

seumpama nasihat seseorang yang memberi ucapan perpisahan,

maka berilah wasiat/ pesanan kepada kami?.

Baginda  lantas bersabda:

(i) Aku berpesan kepada kamu dengan taqwa kepada

Allah, dan

(ii) Mendengar serta taat [kepada pemimpin kamu],

walaupun seorang hamba yang menjadi ketua kamu.

101

Maka sesungguhnya barangsiapa dari kalangan kamu yang

hidup selepas [kewafatan]ku, maka dia akan melihat

pertelingkahan yang begitu banyak.

(iii) Maka hendaklah kamu berpegang dengan sunnahku

dan sunnah para khulafāʾ al-Rāshidīn yang bijaksana

lagi diberi petunjuk [selepasku], berpeganglah

dengannya dan peganglah ia dengan kemas [seperti

kamu memegangnya dengan gigi taring/ gigi gerham

yang paling dalam sekali], dan

(iv) Berhati-hatilah kamu daripada perkara-perkara baru

(yang bertentangan dengan asas-asas Shariat), maka

sesungguhnya setiap bid’ah itu adalah kesesatan.”

Abū Dāwud (w.275H) dan al-Tirmidhī (w.279H) telah

meriwayatkannya dan beliau (al-Tirmidhī) berkata: Hadith ini ḥasan

lagi ṣaḥīḥ.

102

Daripada Muʿādh bin Jabal  (w.17/18H), beliau berkata:

“Aku berkata: Wahai Rasulullah, beritahulah kepadaku tentang

satu amalan yang akan memasukkan daku ke dalam syurga dan

menjauhkan daku dari api neraka.

103

Baginda  bersabda: Sesungguhnya kamu telah bertanya

tentang suatu perkara yang amat besar (berat) dan

sesungguhnya ia adalah mudah bagi sesiapa yang Allah

mudahkan perkara ini baginya: [iaitu] Kamu beribadat

(menyembah) kepada Allah, [dan] kamu tidak menyekutukan-

Nya dengan sesuatu apa pun, dan kamu mendirikan solat, dan

kamu mengeluarkan zakat, dan kamu berpuasa Ramadan, serta

kamu pergi mengerjakan Haji.

Kemudian Baginda  bersabda: Tidakkah kamu mahu aku

tunjukkan kepada kamu pintu-pintu kebaikan?! Puasa itu adalah

perisai, dan sedekah itu memadam kesalahan/ dosa seperti

mana air memadamkan api, dan solat seorang lelaki (dan

perempuan) di tengah malam.

Kemudian Baginda  membaca: Mereka (orang-orang yang

beriman dengan ayat-ayat keterangan kami itu)

merenggangkan diri dari tempat tidur, (sedikit sangat tidur,

kerana mengerjakan sembahyang tahajjud dan amal-amal

soleh), sehingga sampai: (amal-amal soleh) yang mereka telah

kerjakan. [Surah al-Sajdah:16-17].

Kemudian Baginda  bersabda: Tidakkah kamu mahu aku

memberitahu kamu dengan tunggak urusan (agama) ini dan

tiangnya serta kemuncaknya?!

Aku berkata: Bahkan, wahai Rasulullah.

Baginda  bersabda: Tunggak segala urusan adalah Islam, dan

tiangnya adalah solat, serta kemuncak ketinggiannya adalah

jihad.

Kemudian Baginda  bersabda: Tidakkah kamu mahu aku

memberitahu kamu tentang penguasaan (teras) perkara ini

keseluruhannya?!, maka aku berkata: Bahkan, wahai Rasulullah.

104

Maka Baginda  pun memegang lidah Baginda yang mulia dan

Baginda  bersabda: Tahanlah (lidah) ini ke atasmu.

Aku berkata: Wahai Nabi Allah! Dan adakah kami semua akan

dihukum dengan apa yang kami tuturkan?

Baginda  bersabda: Semoga ibumu [tidak] kehilanganmu3; dan

tidakkah manusia itu dicampakkan ke dalam api neraka di atas

muka-muka mereka atau dua lubang hidung mereka (dengan

kehinaan) melainkan kerana ia adalah hasil tuaian lidah-lidah

mereka.”

Al-Tirmidhi (w.279H) telah meriwayatkannya dan beliau berkata:

Hadith ini ḥasan lagi ṣaḥīḥ.

3 Satu gaya percakapan di dalam bahasa Arab bagi menunjukkan keseriusan
sesuatu perkara.

105

Daripada Abū Thaʿlabah al-Khushanī Jurthūm bin Nāshir  (w.75H),

beliau meriwayatkan bahawa Rasulullah  bersabda:

“Sesungguhnya Allah  telah mewajibkan perkara-perkara yang

fardu, maka janganlah kamu mengabaikannya.

Dan Dia telah menetapkan sempadan (Shariat), maka janganlah

kamu melampauinya.

Dan Dia telah mengharamkan beberapa perkara, maka

janganlah kamu mencerobohnya (melakukannya).

Dan Dia telah diam daripada (menerangkan hukum bagi)

beberapa perkara kerana merahmati kamu, dan bukan kerana

lupa, maka janganlah kamu mencari-carinya.”

Hadith ini ḥasan. Al-Dāraquṭnī (w.385H) dan selain beliau telah

meriwayatkannya.

106

Daripada Abū al-ʿAbbās Sahl bin Saʿd al-Sāʿidī  (w.88/91H), beliau

berkata:

“Seorang lelaki telah datang kepada Nabi  dan berkata: Wahai

Rasulullah, tunjukkanlah kepadaku satu amalan, apabila aku

mengamalkannya, maka Allah akan menyintaiku, dan manusia

juga akan menyintaiku.

Maka Baginda  bersabda: Zuhudlah terhadap dunia, Allah akan

menyintaimu; dan zuhudlah dengan apa yang ada di sisi

manusia, maka orang ramai akan menyintaimu.”

Hadith ini ḥasan. Ibnu Majah (w.273H) dan selain beliau telah

meriwayatkannya dengan sanad-sanad yang [berdarjat] ḥasan.

107

Daripada Abū Saʿīd Saʿd bin Mālik bin Sinān al-Khudrī  (w.74H),

beliau meriwayatkan bahawa sesungguhnya Nabi  bersabda:

“Tidak boleh memudaratkan sesuatu, dan tidak boleh membalas

sesuatu dengan kemudaratan.”

Hadith yang ḥasan. Ibnu Majah (w.273H), al-Daraqutni (w.385H)

dan selain daripada mereka berdua telah meriwayatkannya dengan

bersanad.

Malik (w.179H) telah meriwayatkannya di dalam al-Muwaṭṭaʾ

daripada ʿAmr bin Yaḥyā, daripada ayahnya, daripada Nabi  secara

mursal, dan dia telah menggugurkan Abū Saʿīd (al-Khudrī) 

(w.74H) daripada (rantaian sanad).

Dan bagi hadith ini jalan-jalan periwayatan yang mana

sebahagiannya menguatkan sebahagian yang lain.

108

Daripada [ʿAbdullāh] Ibnu ʿAbbās  (w.68H), beliau meriwayatkan

bahawa sesungguhnya Rasulullah  telah bersabda:

“Andainya orang ramai itu diberikan (sesuatu) dengan dakwaan

mereka semata-mata, pastinya para lelaki akan mendakwa/

membuat tuntutan ke atas harta-harta dan darah-darah sesuatu

kaum.

Oleh kerana itu, bukti (itu dituntut) dari pendakwa, dan sumpah

(penafian itu dituntut) dari pihak yang mengingkari (dakwaan

tersebut).”

Hadith yang ḥasan. Al-Bayhaqi (w.458H) dan selain beliau telah

meriyawatkannya seperti ini, dan sebahagiannya terdapat di dalam

Al-Ṣaḥiḥayn (Ṣaḥīḥ al-Bukhārī dan Ṣaḥīḥ Muslim).

109

Daripada ‘Abū Saʿīd al-Khudrī  (w.74H), beliau berkata: Aku telah

mendengar Rasulullah  bersabda:

“Barangsiapa dari kalangan kamu yang melihat sesuatu

kemungkaran, maka hendaklah dia mengubahnya/

mencegahnya dengan tangannya (kekuasaannya).

Dan sekiranya dia tidak mampu melakukannya, maka

[hendaklah dia mengubahnya/ mencegahnya] dengan lidahnya.

Maka sekiranya dia tidak mampu juga, maka [hendaklah dia

mengubahnya/ mencegahnya] dengan hatinya, dan itulah

selemah-lemah iman.”

Muslim (w.261H) telah meriwayatkan hadith ini.

110

Daripada Abū Hurayrah  (w.59H), beliau berkata: Rasulullah 

bersabda:

“Janganlah kamu saling dengki mendengki, dan janganlah kamu

saling tipu menipu, dan janganlah kamu saling benci membenci,

dan janganlah kamu saling musuh memusuhi, dan janganlah

sebahagian kamu melakukan jual-beli ke atas barangan yang

telah dibeli oleh sebahagian yang lain.

Dan jadilah para hamba Allah yang bersaudara. Seorang Muslim

itu adalah saudara seorang Muslim yang lain, dia tidak

menzaliminya, tidak mengabaikannya (apabila dia memerlukan

pertolongan), dan tidak menipunya, serta tidak

merendahkannya.

Taqwa itu di sini – dan Rasulullah  memberi isyarat

(menunjuk) ke dada Baginda  yang mulia sebanyak tiga kali.

111

Cukuplah bagi seseorang itu kejahatan dengan merendahkan

saudara Muslimnya yang lain.

[Hak] setiap Muslim ke atas Muslim yang lain adalah suci (mesti

dihormati): darahnya, hartanya dan maruahnya.”

Muslim (w.261H) telah meriwayatkan hadith ini.

112

Daripada Abū Hurayrah  (w.59H), beliau meriwayatkan bahawa

Rasulullah  bersabda:

“Barangsiapa yang mengangkat (menghilangkan) bagi seorang

mukmin itu satu kesusahan daripada kesusahan dunia, maka

Allah akan mengangkat baginya satu kesusahan daripada

kesusahan pada hari Kiamat.

Dan barangsiapa yang memudahkan seorang penghutang yang

berada dalam kesusahan, Allah akan memudahkan baginya

(urusannya) di dunia dan akhirat.

Dan barangsiapa yang menutup (keaiban) seorang Muslim,

Allah akan menutup keaibannya di dunia dan akhirat.

113

Dan Allah itu sentiasa memberi pertolongan kepada seorang

hamba, selagi mana hamba tersebut menolong saudaranya.

Dan barangsiapa yang melalui satu jalan bagi dia mencari ilmu

padanya, maka Allah akan memudahkan baginya dengannya

jalan ke syurga.

Dan tidaklah duduk suatu kaum (sekumpulan manusia) itu di

dalam salah satu rumah daripada rumah-rumah Allah (masjid),

sambil membaca kitab Allah (al-Quran), dan saling bertadarus

sesama mereka, melainkan sakīnah (ketenangan bersama

keteguhan iman) akan turun ke atas mereka, rahmat akan

meliputi mereka, para malaikat akan mengelilingi mereka, dan

Allah akan menyebut mereka kepada sesiapa yang ada di sisi-

Nya.

Dan barangsiapa yang dilambatkan oleh amalannya, nasab

keturunannya tidak akan mempercepatkannya.”

Muslim (w.261H) telah meriwayatkannya dengan lafaz ini.

114

Daripada (ʿAbdullāh) Ibnu ʿAbbās  (w.68H), beliau meriwayatkan

daripada Rasulullah  pada apa yang Baginda  riwayatkan daripada

Tuhannya (Allah) – Yang Maha Berkat lagi Maha Tinggi [Kemuliaan

dan Keagungan-Nya], Dia [] berfirman (di dalam hadith qudsī):

“Sesungguhnya Allah telah menulis kebaikan dan kejahatan,

kemudian Dia menerangkan hal tersebut. Maka barangsiapa

yang mahu melakukan satu kebaikan, lalu dia tidak

melakukannya, Allah akan catatkan baginya di sisi-Nya satu

kebaikan yang sempurna.

Dan sekiranya dia mahu melakukannya, lalu dia pun

melakukannya, maka Allah akan mencatat baginya di sisi-Nya

sepuluh kebaikan sehingga tujuh ratus kali ganda, sehingga

gandaan yang begitu banyak.

115

Dan sekiranya dia mahu melakukan satu kejahatan, lalu dia

tidak melakukannya, maka Allah akan mencatatkan baginya di

sisi-Nya satu kebaikan yang sempurna.

Dan sekiranya dia mahu melakukannya, lalu dia pun

melakukannya, maka Allah akan mencatat baginya satu

kejahatan (sahaja).”

Al-Bukhari (w.256H) dan Muslim (w.261H) meriwayatkannya.

Maka, perhatikanlah wahai saudaraku – semoga Allah memberi

tawfīq kepada kami dan kamu – kepada keagungan layanan lembut

Allah  [terhadap para hamba-Nya], dan amatilah lafaz-lafaz ini.

Sabdaan Baginda  dengan lafaz ((di sisi-Nya)): ia merupakan isyarat

kepada perhatian [Allah] terhadapnya (keinginan seorang hamba

mahu melakukan kebaikan).

Dan sabdaan Baginda  dengan lafaz ((sempurna)): ia bagi

memperkuatkannya (pahala yang sempurna) dan memperkuatkan

perhatian [Allah] terhadapnya.

116

Dan Baginda  bersabda berkenaan kejahatan yang ingin dilakukan

oleh orang tersebut kemudian dia meninggalkannya: ((maka Allah

akan mencatatkan baginya di sisi-Nya satu kebaikan yang

sempurna)), maka Baginda  memperkuatkannya dengan lafaz

((sempurna)).

Dan sekiranya dia melakukannya (kejahatan tersebut), maka Allah

akan mencatat baginya hanya satu kejahatan sahaja. Maka Baginda 

memperkuatkan hal sedikit tersebut dengan lafaz ((satu sahaja)), dan

Baginda  tidak menguatkannya dengan lafaz ((sempurna)).

Maka hanya bagi Allah jualah segala pujian dan anugerah, Maha Suci

Dia, sesungguhnya kita tidak akan mampu menghitung puji-pujian

buat-Nya. Dan hanya dengan Allah jualah tawfīq (kekuatan untuk

melakukan ketaatan).

117

Daripada Abū Hurayrah  (w.59H), beliau berkata: Rasulullah 

telah bersabda:

“Sesungguhnya Allah  telah berfirman (di dalam hadith qudsī):

Barangsiapa yang memusuhi seorang wali bagi-Ku, maka

sesungguhnya Aku telah mengisytiharkan perang dengannya.

Dan tidaklah seorang hamba-Ku itu mendekati-Ku dengan

sesuatu [amalan] yang lebih Aku cintai daripada apa yang telah

Aku fardukan ke atasnya.

Dan seorang hamba-Ku itu sentiasa mendekati-Ku dengan

amalan-amalan tambahan (sunat) sehinggalah Aku menyintai-

Nya.

Maka apabila Aku menyintainya, Aku adalah pendengaran yang

dia mendengar dengannya, dan penglihatan yang dia melihat

118

dengannya, dan tangannya yang dia memukul dengannya, dan

kakinya yang dia berjalan dengannya4.

Dan sekiranya dia meminta daripada-Ku sesuatu, pasti Aku akan

memberinya, dan sekiranya dia memohon perlindungan

daripada-Ku (/dengan-Ku), pasti Aku akan melindunginya.”

Al-Bukhari (w.256H) telah meriwayatkannya.

4 Maksudnya: Pendengarannya, penglihatannya dan perbuatannya
kesemuanya adalah pada perkara yang diizinkan oleh Shariat.

119

Daripada ʿAbdullāh bin ʿAbbās  (w.68), beliau meriwayatkan

bahawa sesungguhnya Rasulullah  bersabda:

“Sesungguhnya Allah  telah memberi kemaafan

bagiku/keranaku terhadap umatku bagi sesuatu perkara yang

dilakukan oleh mereka lantaran tersalah/tersilap dan terlupa,

dan apa yang dipaksakan ke atas mereka [untuk

melakukannya].”

Hadith ini ḥasan. Ibnu Majah (w.273H), al-Bayhaqi (w.458H) dan

selain daripada mereka berdua telah meriwayatkannya.

120

Daripada [ʿAbdullāh] Ibnu ʿUmar  (w.73H), beliau berkata:

“Rasulullah  telah memegang bahuku dan bersabda:

Jadilah kamu di dunia ini seperti orang asing (bukan orang

tempatan) atau seorang musafir.

Dan (ʿAbdullāh) Ibnu ʿUmar  juga berkata:

Apabila engkau memasuki waktu petang, maka janganlah

engkau menunggu waktu pagi. Dan apabila engkau memasuki

waktu pagi, maka janganlah engkau menunggu waktu petang.

Dan ambillah peluang di waktu sihatmu sebelum waktu sakitmu,

dan [ambillah peluang] di waktu hidupmu sebelum

kematianmu.”

Al-Bukhari (w.256H) telah meriwayatkan hadith ini.

121

Daripada ʿAbdullāh bin ʿAmr bin al-ʿĀṣ  (w.63/65H), beliau

berkata: Rasulullah  bersabda:

“Tidak beriman salah seorang daripada kamu (dengan iman

yang sempurna) sehinggalah keinginannya/ kehendak dirinya

mengikuti apa yang telah datang bersamaku.”

Shaykh [Al-Tirmidhi (w.279H)] - semoga Allah merahmati beliau -

berkata: Hadith ini ḥasan lagi ṣaḥīḥ. Kami juga telah

meriwayatkannya di dalam kitab al-Ḥujjah [ʿalā Tārik al-Maḥajjah

oleh Naṣr bin Ibrāhīm bin Naṣr al-Maqdisī al-Shāfiʿī (w.490H)]

dengan isnād yang ṣaḥīḥ.

122

Daripada Anas bin Mālik  (w.93H), beliau berkata: Aku telah

mendengar Rasulullah  bersabda:

“Allah  berfirman (di dalam hadith qudsī):

Wahai anak Adam! Sesungguhnya tidaklah engkau berdoa

kepada-Ku dan berharap kepada-Ku melainkan Aku akan

mengampunkan engkau di atas apa sahaja yang telah engkau

lakukan, dan Aku tidak peduli.

Wahai anak Adam! Sekiranya dosa-dosamu sampai ke puncak

langit, kemudian engkau memohon keampunan daripada-Ku,

pasti Aku akan mengampunkan engkau.

Wahai anak Adam! Sekiranya engkau datang kepada-Ku dengan

kesalahan sepenuh bumi ini, kemudian engkau berjumpa

dengan-Ku dalam keadaan engkau tidak menyekutukan-Ku

dengan sesuatu apa pun, pasti Aku akan mengurniakanmu

dengan keampunan yang sepenuhnya.”

123

Al-Tirmidhi (w.279H) telah meriwayatkan hadith ini dan beliau

berkata: Hadith ini ḥasan.

124

Dan ini adalah perkara terakhir

yang saya maksudkan daripada

tujuan saya dalam menerangkan

hadith-hadith yang

menghimpunkan prinsip-prinsip

Islam serta mengandungi

pelbagai jenis ilmu yang tidak

terkira berkaitan asas-asas,

cabang-cabang, adab-adab dan

seluruh aspek bagi hukum-

hukum [Shariat] ini.

Dan di sini saya mengemukakan

satu bab yang sangat ringkas

berkenaan ḍabṭ (baris/sebutan)

lafaz-lafaznya (yang

tersembunyi) secara tersusun

agar tidak berlaku kesalahan

pada sesuatu daripadanya. Dan

dengan ini, orang yang

menghafalnya tidak perlu

merujuk kepada selain

daripadanya untuk memastikan

125

baris dan sebutannya. Kemudian,

saya akan memulakan

syarahannya – sekiranya

dikehendaki Allah  – dalam

sebuah kitab yang tersendiri5,

Dan saya mengharapkan

kurniaan Allah  agar memberi

saya tawfīq padanya untuk

menerangkan perkara-perkara

penting daripada makna-

maknanya yang halus, dan

beberapa jumlah daripada

faedah-faedah dan pengetahuan

yang mana seseorang Muslim

tidak boleh untuk tidak

mengetahui seumpamanya,

Dan akan zahir bagi orang yang

menelaahnya tentang kebesaran

hadith-hadith ini, keagungan

fadilat-fadilatnya, dan apa yang

terkandung di dalamnya

daripada perkara-perkara yang

bernilai tinggi yang telah saya

5 Namun, Imam Nawawi telah wafat sebelum beliau sempat
menyempurnakan niat beliau ini.

126

sebutkan, dan perkara-perkara

penting yang telah saya

deskripsikan/sifatkan. Dan

dengan itu dia mengetahui

hikmah di sebalik pemilihan

hadith-hadith ini, dan ini adalah

merupakan satu hakikat bagi

orang-orang menelitinya.

Dan saya menjadikan bahagian

ini secara tersendiri agar mudah

untuk ia dihafal dengan juzu’nya

sendiri. Kemudian barangsiapa

yang mahu menghimpunkan

syarahan kepadanya (hadith-

hadith ini), maka lakukanlah;

dan dari Allah baginya kurniaan

dengan sebab (usahanya) itu.

Lantaran itu juga, dia akan

mendapati nilai-nilai tinggi lagi

halus yang dapat diistinbāṭkan

(dikeluarkan) daripada kata-kata

(Rasulullah ) yang mana Allah

 telah berfirman berkenaan diri

Baginda : ((Dan Baginda []

tidak memperkatakan (sesuatu

yang berhubung dengan agama

Islam) menurut kemahuan dan

pendapatnya sendiri. Segala yang

diperkatakannya itu (sama ada

127

Al-Qur’an atau hadith) tidak lain

hanyalah wahyu yang

diwahyukan kepadanya.)) Surah

al-Najm (53): 3-4.

Dan segala pujian dan kurniaan

hanyalah bagi Allah, awal dan

akhirnya, batin dan zahirnya, di

atas nikmat-nikmat-Nya.

Di sini, berakhirnya kata-kata

[Imam] Nawawi – semoga Allah

merahmati beliau.

(Abū Dāwud (275H), 2010 - Sunan Abī Dāwud; Aḥmad (241H), 1995 - al-Musnad; al-Bayhaqī

(458H), 2000 - al-Sunan al-Kubrā; al-Bukhārī (256H), 1999 - Ṣaḥīḥ al-Bukhārī; al-Dāraquṭnī

(385H), 2004 - Sunan al-Dāraquṭnī; al-Dārimī (255H), 2000 - Sunan al-Dārimī; al-Nasāʿī

(303H), 1986 - al-Sunan al-Kubrā; al-Nasāʿī (303H), 1986 - al-Sunan al-Sughrā / al-Mujtabā

min al-Sunan; al-Tirmidhī (279H),  - al-Jāmiʿ al-Kabīr (Sunan al-Tirmidhī); Ibn Mājah

(273H), 2010 - Sunan Ibn Mājah; Mahmud Dawud Dasuqi Khattabi (25/11/2020,), 2010 - al-

'Itr al-Shadhi min Tarjamat al-Imam al-Nawawi wa Isharat 'an Matn al-Arba'in al-

Nawawiyyah; Mālik (179H), 1985 - al-Muwaṭṭaʾ; Muslim (261H), 2006 - al-Jāmiʿ al-

Ṣaḥīḥ / Ṣaḥīḥ Muslim)

128

129

130

131

132

133

134

135

Sumber: Al-Arbaʿūn Al-Nawawiyyah. Dār al-Minhāj (2009M/ 1430H),
p.121-134.

136

* * *

 َّجل مك لك خك حك جك مق  حق مف خف حف جف ُّٱ

ٱَّ جه هن من خن ُّٱٱَّ جن مم خم ُّٱ

ٱ

Sumber: Al-Arbaʿūn Al-Nawawiyyah. Dār al-Minhāj (2009M/ 1430H),
p.134-135.

137

Penulis mencadangkan agar doa ini dibaca di akhir pengajian ini dan

sentiasa dibaca sebagai “wirid doa” khususnya selepas solat fardu

agar diterima oleh Allah dan sentiasa tersemat di hati dan minda kita

niat dan keazaman untuk mengamalkan Sunnah Rasulullah  secara

zahir dan batin dengan sempurna. Doa tersebut ialah:

Ya Allah, berikanlah kami tawfiq untuk mengikut Baginda Nabi

, dari awal sehingga akhir, secara zahir dan batin, pada

perkatan, perbuatan dan amal soleh Baginda , dan wafatkanlah

kami di atas Ahli Sunnah dan Jama’ah.

Ya Allah, hidupkanlah kami di atas Sunnah kekasih-Mu yang

terpilih Saidina Muhammad , dan cintakanlah kami kepada

Baginda , dan wafatkanlah kami di atas agama Baginda , dan

bangkitkanlah kami di dalam kelompok Baginda  dan di bawah

panji Baginda , dan jadikanlah kami dari kalangan yang layak

menerima shafaat Baginda , dan berikanlah kami minum dari

telaga Baginda , serta masukkanlah kami ke dalam syurga

bersama Baginda , dengan rahmat-Mu semata-mata, Wahai

Yang Maha Merahmati dari sekalian yang memiliki rahmat.

138

Semoga Allah memberi manfaat kepada para Muslimin amnya dan

para penuntut ilmu khususnya dengan buku ini, dan menjadikannya

sebagai sebab untuk penulisnya dan kedua-dua ibu bapanya

diampunkan oleh-Nya dan dimasukkan dengannya di dalam para

hamba-Nya dan pengikut Rasul-Nya  yang soleh dan bertaqwa.

139

6 Ḥizb al-Imam al-Nawawi adalah satu susunan zikrullah yang dinisbahkan

kepada al-Imam al-Nawawi. Ḥizb beliau ini telah menerima sambutan yang

baik dari kalangan para ulama’ Di antara ulama’ masa kini yang berpesan agar

Ḥizb ini dijadikan wirid ialah al-Marhum Shahid al-Mihrab Dr. Muhammad

Saʿid Ramadan al-Buti dan al-Marhum Al-Shaykh al-Muhaddith Dr. Nuruddin

ʿItr.

140

141

142

Kemudian, tiup ke kanan 3 kali, ke kiri 3 kali, ke depan 3 kali dan ke

belakang 3 kali. Dan kemudiannya membaca:

143

Melalui al-Shaykh Dr. Hishām al-Kāmil Ḥāmid Mūsā al-Shāfiʿī al-

Azharī:

144

Melalui al-Shaykh al-Sharīf al-Ḥasan bin al-Shaykh ʿAlī bin al-

Shaykh al-Muntaṣir al-Kittānī:

145

(1) Saya, al-Faqīr ilā Allāh al-Ghānī al-Ḥamīd, Abdullaah bin Jalil

bin Omar, meriwayatkan Ḥizb Imam Nawawi ini dengan ijazah

daripada:

(2) Al-Shaykh Tuan Guru Abu ʿAli Haji Ahmad Fahmi bin Zamzam

al-Banjarī al-Nadwī al-Mālikī al-Shāfiʿī al-Shādhulī (حفظه اهلل), di dalam

kitab beliau “Bekal Akhirat”, daripada:

(3) Al-Shaykh Al-Sayyid Dr. Muḥammad bin ʿAlawī al-Mālikī ( رمحه اهلل

  :beliau mengambil ijazah daripada ;(تعاىل

(4) Al-Shaykh Ḥasan al-Mashshāṭ dan Al-Shaykh Ḥasan Yamānī ( رمحهام

 :kedua-dua mereka mengambilnya daripada ;(اهلل تعاىل

(5) Al-Habib Ḥusayn bin Muḥammad al-Ḥabshī (رمحه اهلل تعاىل); beliau

mengambilnya daripada:

(6) Al-Shaykh Muḥammad bin Muḥammad al-ʿAzab al-Dimyāṭī ( رمحه اهلل

 :beliau mengambilnya daripada ;(تعاىل

(7) Al-Shaykh al-Damhūjī (رمحه اهلل تعاىل); beliau mengambilnya

daripada:

(8) Al-Shaykh al-Amīr al-Kabīr (رمحه اهلل تعاىل); beliau mengambilnya

daripada:

146

(9) Al-Shaykh ʿAlī al-Ṣaʿīdī (رمحه اهلل تعاىل); beliau mengambilnya

daripada:

(10) Al-Shaykh Ibnu ʿAqīlah (رمحه اهلل تعاىل); beliau mengambilnya

daripada:

(11) Al-Shaykh Ḥasan al-ʿUjaymī (رمحه اهلل تعاىل); beliau mengambilnya

daripada:

(12) Al-Shaykh Aḥmad al-Qushshāhī (رمحه اهلل تعاىل); beliau

mengambilnya daripada:

(13) Al-Shaykh Shams al-Dīn al-Ramlī (رمحه اهلل تعاىل); beliau

mengambilnya daripada:

(14) Shaykh al-Islām Zakariyyā al-Anṣārī (رمحه اهلل تعاىل); beliau

mengambilnya daripada:

(15) Al-Shaykh Abū Ishāq al-Shurūṭī (رمحه اهلل تعاىل); beliau

mengambilnya daripada:

(16) Al-Shaykh Muḥammad bin Aḥmad al-Rafā (رمحه اهلل تعاىل); beliau

mengambilnya daripada:

(17) Al-Shaykh Abū al-Rabīʿ Sulaymān bin Sālim al-Ghazzī ( رمحه اهلل

 :beliau mengambilnya daripada ;(تعاىل

(18) Al-Shaykh Abū al-Ḥasan ʿAlī bin Dāwūd al-ʿAṭṭār (رمحه اهلل تعاىل);

beliau mengambilnya daripada:

147

(19) Al-Imām al-Rabbānī al-Shaykh Muḥyī al-Dīn Yaḥyā bin Sharaf

al-Nawawī (رمحه اهلل تعاىل), pemilik ḥizb ini.

R: (Ahmad Fahmi Zamzam al-Banjari, 2009 - Bekal Akhirat (Jawi)),
p.160-163.

148

Nama Dr. Abdullaah Jalil

Jawatan Pensyarah Kanan

Institusi Fakulti Ekonomi dan Muamalat, Universiti Sains Islam

Malaysia (USIM), Bandar Baru Nilai, 71800 Nilai,

Negeri Sembilan.

Latar

Belakang

Pendidikan

 2019: PhD Kewangan Islam, INCEIF, Kuala

Lumpur.

 2004: MBA (Perbankan dan Kewangan Islam),

Universiti Islam Antarabangsa Malaysia, Gombak.

(Anugerah Pelajar Terbaik Program).

 2001: Sarjana Muda Shariah (Fiqh dan Pengajian

Islam), Universiti Yarmouk, Irbid, Jordan. (Kelas

Pertama / Mumtāz).

 1996-1997: Kolej Islam Sultan Alam Shah. SPM &

SKK (Mumtāz).

 1993-1995: Sekolah Menengah Agama Kerajaan

Johor, Kluang. PMR & SRA (Mumtāz)

Hasil

Penulisan

(Buku)

1. (2011) The Four Introductory Theories of Fiqh

Muamalat

2. (2012) Pengurusan Kewangan Masjid: Model

Imarah Masjid

3. (2013) 40 Hadith Pengurusan Harta dan

Perancangan Kewangan

4. (2013) Menjawab Persoalan Agama: Konsep al-Tark

dan Perkara Baru dan Baik dari Perspektif Shariat.

[Siri Memperbaiki Kefahaman Agama]

5. (2013) Natijah Fikir dan 40 Hadith Kelebihan Zikir

149

6. (2013) Pengajian Halaqah UTH3012: Program

Pensiswazahan Guru

7. (2013) Cahaya-Cahaya Sunnah Yang Khusus

Berkenaan Kelebihan Selawat Ke Atas Nabi Yang

Terpilih  (Abdullaah Jalil, Terjemah dan Edit).

8. (2013;2016) Nusūs Turāthiyyah: Dirāsah

Manhajiyyah (Subjek al-Halaqah).

9. (2014) The Four Main Contracts of Fiqh Muamalat.

10. (2014) Fiqh and Management of Hajj and Umrah

11. (2014) Arabic-English Terminology for Special

Purposes in Management Studies

12. (2015) Miftah al-Muamalat: The Gateway to

Business

13. (2016) 40 Hadith Puasa dan Ramadan: Dengan

Nota Ringkas Fiqh Mazhab al-Shafi'i dan Fiqh

Perbandingan

14. (2016) Sosial Sekuriti (Takaful Ijtima’i) Menurut

Perspektif Islam

15.  (2017) Quranic Index for Medical Sciences.

16. (2017) Quranic Index for Economics, Business and

Management.

17. (2017) 40 Hadith Berkenaan Ketegasan

Pengharaman Riba (Dengan Ulasan dan Edit)

(Abdullaah Jalil: Terjemah dan Edit).

18.  (2018) 40 Hadith Berkenaan Ibadat Harta.

19. (2018) Islamic Law of Tort.

20. (2019) 50 Hadith Utama Berkenaan Kepentingan

dan Kelebihan Zikrullah.

21. (2019) Natijah Fikir & Mutiara Nabawi Berkenaan

Majlis Zikir.

150

22. (2019) 50 Hadith Doa Rasulullah  dan Adab

serta Kelebihannya.

23.  (2019) 40 Hadith Berkaitan Kelebihan Ilmu dan

Adab-adabnya

24.  (2019) 40 Hadith Berkenaan Kelebihan

Penghulu Para Rasul  (Abdullaah Jalil: Terjemah

dan Edit).

25. (2020) Aqidah Murshidah dan Beberapa

Muqaddimah Aqidah.

26.  (2020) 40 Hadith Kemuliaan Masjid dan Adab-

adabnya.

27.

Bidang

Kajian

 Fiqh Muamalat dan Aplikasinya

 Tadbir Urus & Kepatuhan Shariah

 Perbankan, Kewangan dan Ekonomi Islam

 Pengurusan Masjid

 Wakaf Korporat

 Ahli Sunnah dan Jamaʿah

 Deradikalisasi & Rehabilitasi (PCVE)

Laman

Sesawang

Penuntut Ilmu (penuntutilmu.com)

.

151

'Abd al-Ghani al-Daqr (1994M/1415H). Al-Imam al-Nawawi: Shaykh
al-Islam wa al-Muslimin, wa 'Umdat al-Fuqaha' wa al-
Muhaddithin, wa Safwat al-Awliya' wa al-Salihin. Dimashq: Dar
al-Qalam.

Abū Dāwud, Sulaymān al-Sijistānī (275H). (2010). Sunan Abī Dāwud.
Bayrūt: Dār al-Kutub al-ʿIlmiyyah.

Ahmad Fahmi Zamzam al-Banjari (2009). Bekal Akhirat (Jawi). Pokok
Sena: al-Khazanah al-Banjariyyah.

Aḥmad, Ibn Ḥanbal (241H). (1995). al-Musnad. ʿAmmān: Muʿassasat
al-Risālah.

al-Bayhaqī, Abu Bakr Aḥmad Ibn al-Ḥusayn (458H). (2000). al-Sunan
al-Kubrā. Bayrūt: Dār al-Kutub al-ʿIlmiyyah.

al-Bukhārī, Muḥammad Ismāʿīl (256H). (1999). Ṣ aḥīḥ al-Bukhārī. al-
Riyāḍ: Dar al-Salām.

al-Dāraquṭnī, ʿAlī ʿUmar (385H). (2004). Sunan al-Dāraquṭnī. Bayrūt:
Muʿassasat al-Risālah.

al-Dārimī, ʿAbdullāh ʿAbdurraḥmān (255H). (2000). Sunan al-Dārimī.
al-Mamlakah al-ʿArabiyyah al-Saʿūdiyyah: Dār al-Mughnī li al-
Nashr wa al-Tawzīʿ.

al-Dhahabi, Muhammad Ahmad (748H). (1992). Siyar A'lam al-
Nubala'. Bayrut: Mu'assasat al-Risalah.

al-Dhahabi, Muhammad Ahmad (748H). (1993M/1413H). Tarikh al-
Islam wa Wafayat al-Mashahir wa al-A'lam.

al-Nasāʿī, Aḥmad Shuʿayb (303H). (1986). al-Sunan al-Kubrā. Bayrūt:
Dār al-Kutub al-ʿIlmiyyah.

al-Nasāʿī, Aḥmad Shuʿayb (303H). (1986). al-Sunan al-Sughrā / al-
Mujtabā min al-Sunan. Ḥalab: Maktab al-Matbūʿāt al-
Islāmiyyah.

al-Nawawi, Yahya Sharaf (676H). Tahdhib al-Asma' wa al-Lughat.
Bayrut: Dar al-Kutub al-cIlmiyyah.

al-Suyuti, 'Abdurrahman Abu Bakr (911H). (2000M/1421H). al-Minhaj
al-Sawi fi Tarjamat al-Imam al-Nawawi. Bayrut: Dar al-Kutub
al-'Ilmiyyah.

152

al-Tirmidhī, Muḥammad ʿIsā (279H). al-Jāmiʿ al-Kabīr (Sunan al-
Tirmidhī). al-Riyāḍ: Maktabat al-Maʿārif li al-Nashr wa al-Tawzīʿ.

Ibn al-'Attar, 'Ala' al-Din (724H). (2007M/1428H). Tuhfat al-Talibin fi
Tarjamat al-Imam Muhyi al-Din. 'Amman: al-Dar al-Athariyyah.

Ibn ʿAsākir, Ali Hasan (571H). (1998). Tārīkh Dimashq. Bayrut: Dar al-
Fikr.

Ibn Hajar al-'Asqalani, Ahmad 'Ali (852H). (1972M/ 1392H). al-Durar
al-Kaminah fi A'yan al-Mi'ah al-Thaminah. al-Hind: Majlis
Da'irat al-Ma'arif al-'Uthmaniyyah.

Ibn Mājah, Muḥammad Yazīd Qazwīnī (273H). (2010). Sunan Ibn
Mājah: Dār Ihyāʿ al-Kutub al-ʿArabiyyah.

Mahmud Dawud Dasuqi Khattabi. (2010). al-'Itr al-Shadhi min
Tarjamat al-Imam al-Nawawi wa Isharat 'an Matn al-Arba'in al-
Nawawiyyah. https://www.alukah.net/culture/0/22435/

Mālik, Anas al-Madanī (179H). (1985). al-Muwaṭṭaʾ. Lubnān: Dār Iḥyāʾ
al-Turāth al-ʿArabī.

Muhammad al-Kurdi al-Madani, Ibn Sulayman (1194H). (2011). al-
Fawa'id al-Madaniyyah fiman Yufta Biqawlih min A'immat al-
Shafi'iyyah. Dimashq: Dar Nur al-Sabah.

Muhammad al-Wasiti al-Husayni, Ibn al-Hasan (2005M/1326H).
Tarjamat al-Imam Muhyi al-Din al-Nawawi. al-Jaddah: Dar al-
Minhaj.

Muslim, Ibn al-Ḥajjāj (261H). (2006). al-Jāmiʿ al-Ṣaḥīḥ / Ṣaḥīḥ Muslim.
al-Riyāḍ: Dār Ṭaybah.

Shasm al-Din al-Sakhawi, Muhammad 'Abd al-Rahman (1051H).
(2005). al-Manhal al-'Adhb al-Rawi fi Tarjamat Qutb al-Awliya'
al-Nawawi. Bayrut: Dar al-Kutub al-'Ilmiyyah.

Taj al-Din al-Subki, 'Abd al-Wahhab (771H). (2003). Tabaqat al-
Shafi'iyyah al-Kubra. Hijr li al-Tiba'ah wa al-Nashr wa al-Tawzi':
al-Qahirah.

https://www.alukah.net/culture/0/22435/

adalah merupakan pensyarah kanan di Fakulti Ekonomi dan
Muamalat, Universiti Sains Islam Malaysia (USIM). Beliau memperolehi Sarjana
Muda Shariah (Fiqh and Pengajian Islam) (Kelas Pertama/Mumtāz) dari
Universiti Yarmouk (2001), MBA (Perbankan dan Kewangan Islam) (Anugerah
Pelajar Terbaik Program) dari Universiti Islam Antarabangsa Malaysia (2004)
dan PhD dalam Kewangan Islam, dari INCEIF (2019). Beliau juga terlibat sebagai
ahli jawatankuasa Syariah di dalam industri perbankan dan takaful serta
merupakan ahli panel deradikalisasi dan pakar rujuk bagi kes-kes keganasan
yang disiasat oleh pihak berkuasa.

(Naskhah PDF ini diberikan secara percuma pada hari Isnin, 2 November 2020
bersamaan 16 Rabīʿ al-Awwal 1442H, bersempena mengingati dan menyambut

Mawlid Nabi  1442H)

Buku ini adalah merupakan terjemahan bagi kitab yang paling masyhur di dalam
koleksi Arbaʿīniyyāt ini iaitu 40 Hadith Imam Nawawi yang lebih dikenali
sebagai Arbaʿīn Nawawiyyah. Walaupun di sana terdapat begitu banyak sekali
terjemahan bagi Arbaʿīn Nawawiyyah, namun setiap versi terjemahan pasti
mempunyai keunikan dan kelebihannya tersendiri. Kami menerbitkan matan
dan terjemahan Arbaʿīn Nawawiyyah ini berserta dengan: Biografi Imam
Nawawi, Analisa ringkas bagi Arbaʿīn Nawawiyyah, Risalah “Bāb al-Ishārāt ilā
Ḍabṭ al-Alfāẓ al-Mushkilāt”, Fasal berkenaan makna “al-Ḥifẓ” dan Ḥizb Imam
Nawawi. Di bahagian lampiran pula, sanad dan ijazah bagi Arbaʿīn Nawawiyyah
dan Ḥizb Imam Nawawi disertakan. Dengan ini, naskhah ini dapat memberi
manfaat sebaik mungkin bagi mereka yang ingin mempelajari Arbaʿīn
Nawawiyyah dan mengenali pengarangnya dengan lebih dekat.